
Pratarmė 


Lietuvos matematinės minties gijos nusidriekia į mūsų valstybės istorijos 
gelmes. Matematikos žinijos užuomazgų jau buvo Lietuvos priešistorės kultū- 
roje. Kuriantis baltiškajai kultūrai, paremtai žodine kūryba, praktiniai mate- 
matikos žinių pradmenys kartu su kitu patyrimu gyvavo dar pirmaisiais Lietu- 
vos valstybės amžiais. 

Intensyvėjant Europos kraštų karinei ekspansijai nuo XIII a. Lietuva susi- 
durdavo su tūkstantmečius klestėjusia Viduržemio jūros šalyse rašytine kultū- 
ra. Dėl mūsų valstybės christianizacijos pastaroji kultūra dar sparčiau plito. 
Lietuvoje sukūrus švietimo sistemą imtos sistemingai skleisti mokslo idėjos. 
Tada buvo sukurti ir matematikos mokslo pradmenys mūsų krašte. Slenkant 
amžiams, matematikos mokslas darėsi reikšmingesnis ir vis sudėtingėjančio 
mokslo sklaida skatino įvairaus masto lavinimo įstaigų augimą. Vilniaus ka- 
tedros mokykla, Vilniaus kolegija, Vilniaus akademija-universitetas - tai švie- 
timo ir mokslo institucijos, kuriose daug dėmesio buvo skiriama matematikai. 

Šio darbo tikslas - pasekti Lietuvos matematinės minties pėdsakais, t. y. 
išsiaiškinti, kokia ji buvo priešistorės kultūroje, jau susikūrus Lietuvos valsty- 
bei, kaip ji plėtojosi iki XIX a. pirmos pusės, kai prievarta buvo nutrauktas 
Vilniaus universiteto gyvavimas. Tačiau matematinės minties gijos nenutrū- 
ko, tik susilpnėjo. Lietuvos visuomenėje nesiliovė pleventi universiteto atgai- 
vinimo idėja. 

Atliekant Lietuvos matematinės minties istorinę apžvalgą reikėtų prisi- 
minti svarbius matematikos mokslo ir švietimo veikėjų nuopelnus. Bene pir- 
masis profesorius, rinkęs žinias apie senojo Vilniaus universiteto mokslą, taip 
pat ir matematiką, buvo Joanas Antonis Proišhofas (1663-1721), nuo 1706 m. 
dirbęs Vilniaus akademijoje ir 1707 m. paskelbęs veikalą „Vilniaus Jogailos- 
Batoro universitetas, pasipuošęs akademiniais laurais“ („Universitas Vilnen- 
sis Jagiellonico-Bathoreana, laureanum academicarum florida“). 

XIX a. ypač garsūs buvo du mokslo istorikai, tyrinėję Vilniaus universiteto 
istoriją. Michalas Balinskis parašė veikalą „Senoji Vilniaus Akademija“ ( „Daw- 
na Akademia Wilenska“, išleista 1862 m..), o Juzefas Bielinskis parengė tritomį 
„Vilniaus universitetas“ („Universytet Wilenski“, išleista 1899-1902 m.). XX a. 
iškilo lietuvių mokslininkai, tyrinėję senąjį Vilniaus universitetą. Profesorius 
Mykolas Biržiška 1940 m. išleido studiją „Senasis Vilniaus universitetas“. 
Matematikos mokslą senajame Vilniaus universitete pirmasis iš lietuvių ėmė- 

si tyrinėti žymus matematikas, kultūros ir visuomenės veikėjas, profesorius Zig- 
mas Žemaitis, paskelbęs keletą mokslinių ir mokslo populiarinimo straipsnių. 

1967 m. vilnietis Bogdanas Chmielevskis parašė ir apgynė fizikos-mate- 
matikos mokslų kandidato disertaciją „Matematinis švietimas Vilniaus akade- 
mijoje ir Lietuvos Vyriausioje mokykloje“. 

Nuodugniai tyrinėjant matematikos mokslą senajame Vilniaus universitete 
daug pasidarbavo Evaldas Gečiauskas, paskelbęs daugybę mokslo straipsnių. 

1979 m. minint Vilniaus universiteto 400 metų jubiliejų, pasirodė trijų 
tomų Vilniaus universtiteto istorija. Jos pirmojo tomo (1579-1803 m.) skyrių 
apie matematikos mokslą parašė akademikas Paulius Slavėnas, antrojo tomo 
(1803-1940 m.) skyrių apie matematikos mokslą - Borisas Voronkovas. 

Lietuvos matematinės minties raidai svarbios dvi serijos „Lietuvos mokslo 
paminklai“ knygos: Arnoldo Piročkino ir Algirdo Šidlausko „Mokslas senaja- 
me Vilniaus universitete“ (išleista 1984 m.) bei Vladimiro Zubovo „Tomas 
Žebrauskas ir jo mokiniai“ (išleista 1986 m.). 

Tiksliųjų mokslų panoramą senojoje Lietuvoje atskleidžia Libertas Klimka 
knygoje „Tikslieji mokslai Lietuvoje“ (išleista 1994 m.). 

Apie lietuvių senuosius skaičių ženklus vertingų duomenų yra paskelbęs 
Aleksandras Baltrūnas leidinyje „Nuo nulio iki ...“ (išleistas 1991 m.). 

Matematikos mokslą senajame Vilniaus universitete yra gvildenę ir dabar- 
ties užsienio autoriai. Dar 1963 m. lenkų mokslininkai Jadvyga Dianni ir Ada- 
mas Wachulka išleido studiją „Tūkstantis metų Lenkijos matematinei min- 
čiai“ („Tysiąc lat polskiej mysli matematyczniej“), kurioje Lietuvos matema- 
tikai priskiriami prie Lenkijos matematikų. 1975 m. Nikolajus Bespamiatny- 
chas parašė „Matematinis švietimas Baltarusijoje“ („MaTemaTu4eckOoe 
06pas0BaHnne B bBejiopyccuu“), kuriame aptarė ir Lietuvos matematikų veiklą. 

Tikslinant Z. Revkovskio mokslinės darbuotės pradžią, naudotasi Vilniaus 
universiteto bibliotekos rankraščių skyriuje (VUBRS) ir Lietuvos valstybinia- 
me istorijos archyve (LVIA) saugomais fondais. 

Šis darbas - tai bandymas pasekti Lietuvos matematinės minties pėdsakais 
ir supažindinti su svarbiais Lietuvos matematikos mokslo ir švietimo veikėjais 
bei faktais. Leidinys skirtas Vilniaus pedagoginio universiteto studentams, 
pasiryžusiems lankyti pasirenkamąjį kursą „Matematinė mintis Lietuvoje“ bei 
tiems, kurie domisi Lietuvos mokslo praeitimi. 

Esu dėkingas Vilniaus pedagoginio universiteto Matematikos fakulteto 
dekanui doc. Jonui Baniui, Matematikos metodikos katedros vedėjui doc. Vy- 
tautui Bernotui, Matematikos fakulteto mokslinei tarybai (ypač prof. Pranui 
Survilai) už paramą, leidžiant šią knygą, recenzentui dr. Aleksandrui Baltrūnui 
už vertingas pastabas bei geranoriškai talkinusiai Julijai Žemaitytei. 

I. Matematikos žinija Lietuvoje iki rašto atsiradimo 


Lietuvos vardas (Lituae) pirmą kartą paminėtas vokiečių Kvedlinburgo 
analuose 1009 m. Tuomet pirmą kartą iš aisčių išskirti lietuviai ir jų gyvenama 
šalis. Rytiniame Baltijos krante įsikūrusius aisčius pirmasis pavadino romėnų 
istorikas Publijus Kornelijus Tacitas, gyvenęs I a. po Kr. Tačiau archeologai 
tvirtina, jog Lietuvos teritorijoje pirmieji gyventojai įsikūrė X tūkst. pr. Kr. 
Taigi nuo paleolito, t. y. senojo akmens amžiaus, pabaigos galima kalbėti apie 
tam tikros kultūros apraiškas dabartinėse mūsų valstybės žemėse. Manoma, 
kad šio amžiaus žmogus buvo susikūręs pasaulėvaizdį, kuriame gamtos reiški- 
nių vaizdiniai buvo susipynę su antgamtinių, jokiems logikos dėsniams nepa- 
klūstančių, reiškinių vaizdiniais. Tačiau tuo metu dar nebuvo susiformavusių 
ornamentikos ar kitokių sistemų, iš kurių būtų galima sužinoti apie dvasinį 
žmonių gyvenimą. Mezolito, t. y. viduriniojo akmens amžiaus (VIII-IV tūkst. 
pr. Kr.), radiniai - kaulo dirbiniai - jau išraižyti nuolat pasikartojančiomis 
ornamentikos sistemomis, kurios pritaikytos prie dirbinio formos. Ornamentai 
sudaryti iš geometrinių figūrų, t. y. iš dėsningai pasikartojančių taškų, įraižų, 
kripučių, rombelių, kvadratėlių ar tinklelių. 

Neolite, t. y. naujajame akmens amžiuje (IV-II tūkst. pr. Kr.), randama vis 

Neolito keramikos ornamentika ir formos 


tobulesnių formų keramikos dirbinių. Smailiadugnius puodus pakeitė plokš- 
čiadugniai, puodų kaklelio I profilį pakeitė S profilis. Kito ir įvairėjo kerami- 
kos dirbinių ornamentikos sistemos, kuriose pastebima euritmija. Nuo trikam- 
pių katpėdėlių, įspaudėlių buvo pereita prie įstrižinių susikertančių juostelių, 
lygiagrečių bei statmenų stulpelių eilučių. Iš išlikusių akmens amžiaus gyven- 
viečių pastatų liekanų matyti, jog stulpavietės buvo išsidėsčiusios eilėmis ir 
net stačiais kampais. Šiame amžiuje ne visai taisyklingo apskritimo ar ovalo 
formos statinius pakeitė keturkampiai pastatai. Tai rodo, kad jau tada egzista- 
vo praktinės matematikos žinijos pradmenys. Pasaulį pirmykštis žmogus su- 
prato vadovaudamasis tūkstantmečiais iš kartos į kartą perduodamų patyrimu, 
rodančiu orientavimąsi erdvėje ir laike. Tai liudija taipogi archeologų randa- 
mi meno pavyzdžiai. Žinoma, jog Europoje ir Azijoje paleolito amžiuje pir- 
moji laiko skaičiavimo sistema bu- 
vo septyndalė, sudaryta pagal Mė- 
nulio fazių kaitą. Kitoms reikmėms 
vadovautasi dešimtdale sistema, ati- 
tinkančia abiejų rankų pirštus. O ne- 
olito meno pavyzdžiai Lietuvoje by- 
loja buvus kitas dvi skaičiavimo sis- 
temas: keturdalę ir tridalę. 
Keturdalė sistema susijusi su pa- 
saulio dalijimu kryžmai. Pradiniame 
loginio mąstymo etape Žmogus su- 
vokė, kas yra priešingi pradai, pvz.: 
dangus ir žemė, šviesa ir tamsa, šaltis 
ir šiluma ir pan. Tačiau jis, kasdien 
stebėdamas šias nesuderinamas prie- 
šybes, priėjo išvadą, jog turėtų būti 
dar vienas pradas, kuris skirtų jas ir 
kuris turėtų dar vieną, savo, priešybę. 
Vadinasi, žmogus suvokė pasaulį ho- 
rizontaliai padalytą į keturias dalis: 
šiaurę, pietus, rytus ir vakarus. Tokia 
pasaulio samprata atsispindi ir arche- 
ologų rastose Lietuvos pajūryje gin- 
taro plokštelėse, kur kryžmai įgręž- 
E tos taškučių juostelės. 
Gintariniai skridiniai su Tridalė sistema paremta kiek 
keturdaliais ženklais kitokiu pasaulio suvokimu. Papras- 




















tai žmonės įsikurdavę prie vandens telkinių (upės, ežero, jūros ir pan.) ir regė- 
davę vienodą panoramą - dangų, vandenį ir žemę. Taip palaipsniui susiklostė 
pasaulio vertikaliai padalyto į tris stichijas - dangų, vandenį ir žemę, - sam- 
prata. Manoma, jog naudojantis tridale sistema neturint geresnių skaičiavimo 
įgūdžių, trys trejetai (lygu devyniems) atitiko pirmąją grupavimo ribą. Antai 
Nidoje rastų neolito puodų piešiniuose populiarūs skaičiai 3, 6, 9 išreikšti 
vienais ar kitais puošybos elementais. Galimas dalykas, ten ir glūdi ištakos tų 
tautosakoje užfiksuotų posakių ir priežodžių, kuriuose minimas skaičius 9, 
žymintis ribą tarp žinojimo ir nežinojimo. Apskritai vėlyvojo neolito pabaigo- 
je, kai žemdirbystė tapo svarbia visuomeninio ūkio sritimi, jau formavosi kul- 
tūros, kurią puoselėjo žemdirbių bendruomenė ir su ja glaudžiai susijęs karių 
sluoksnis, tipas. Šis kultūros tipas, paremtas žodine kūryba, buvo nelabai spe- 
cializuotas. II-I tūkst. pr. Kr. iškilo etniškai vienalytės baltų gentys, gyvenu- 
sios toli nuo kitų tautų ir kultūrų centrų sunkiai įžengiamuose Šiaurės ir Rytų 
Europos miškuose. Baltai iš indoeuropiečių prokalbės paveldėjo dešimtainę 
skaitvardžių sistemą. Tikėtina, kad ilgą laiką pirmieji dešimt kiekinių skait- 
vardžių šioms gentims buvo vieninteliai. Zigmas Zinkevičius yra rekonstravęs 
baltų skaitvardžius. Manoma, jog skaičių vardai kilę iš konkrečių skaičiuoja- 
mų daiktų pavadinimų, kurie ilgainiui buvo abstrahuoti ir tapo skaitvardžiais. 
Tačiau mokslininkams dėl skaičių vardų senumo ir sudėtingo abstrahavimo 
nepavyko išsiaiškinti jų konkrečios pirmykštės reikšmės. 

Dabar skaičiui 1 žymėti lietuvių kalboje vartojamas žodis vienas, kilęs iš 
baltiškojo einas ar ainas, greičiausiai reiškusio „vienintelis“, skaičiui 2 žymė- 
ti - žodis du, išsirutuliojęs iš baltiškojo duo, duer, skaičiui 3 žymėti - žodis 
trys, kilęs iš £riies, 4 - keturi, kilęs iš ketures, 5 - penkt, kilęs iš penkes, 6 - Šesi, 
kilęs iš uses ir seses, 7 - septyni, kilęs iš septines, 8 - aštuoni, kilęs iš aštones, 
9 - devyni, kilęs iš neuines, 10 - dešimt, kilęs iš dešimts. Tai ilgą laiką buvę 
vieninteliai baltų skaičių vardai. Skaičių nuo Il iki 19 pavadinimams baltai 
specialių formų neturėjo ir juos nusakydavo tam tikromis frazėmis. Tarp rytų 
baltų įsivyravo kontrukcijos vienas lieka po dešimties, du lieka po dešimties ir 
t. t. Ilgainiui šių konstrukcijų žodžiai po dešimties buvo išmetami ir, likusiems 
žodžiams vienas lieka, du lieka ir t. t. susiliejus, gimė mums jau žinomi skait- 
vardžiai vienuolika, dvylika ir pan. Dešimčių pavadinimus baltai ėmė reikšti 
skaitvardine grupe, kurią sudarė skaičių nuo 2 iki 9 vardai ir prie jų priderintas 
žodis desimt. Buvo sakoma: dvi dešimti, trys dešimtys, <...>, devynios dešimtys. 
Rytų baltai išlaikė senovinį skaičiaus 100 pavadinimą šimtas, kildinamą iš 
simtan. "Tuo tarpu skaičiaus 1000 pavadinimas rekonstruojamas sunkiau. Va- 
karų baltai tūkstančiui įvardyti vartoję žodį fūsfmtas, o rytų baltai - (ū(k)stants. 

Intensyvėjant kasdieniniam gyvenimui reikėjo kokiu nors būdu atlikti žy- 

minį skaičiavimą, t. y. sutartiniais ženklais fiksuoti tam tikrą suskaičiuotų 
daiktų kiekį. Pasak Adolfo Šapokos, senovės aisčiai dar prieš Kristų plačiai 
prekiavo su Roma, Graikija, o vėliau - su Skandinavija. Skaičiavimo reik- 
mėms naudotos lazdelės, kurių vienoje pusėje būdavo įpjaunami randeliai, 
rodantys kam nors įteiktų daiktų skaičių. Tada lazdelės būdavo skeliamos 
išilgai pusiau ir abiejose jų pusėse likdavo randelių žymės. Naujas atžymas 
būdavo galima padaryti tik abiems sandėrio dalyviams susitikus ir sudėjus abi 
lazdelės puses. Taigi lazdelės - vekselio pirmtakai - tapo savotiška operatyvia 
skaičiavimo priemone. Tos lazdelės buvo vadinamos birkomis. Šis pavadini- 
mas kildinamas iš senojo švedų pirklių miesto Birko vardo. 

Kronikininkas Petras Dusburgietis yra aprašęs senovės lietuvių skaičiavi- 
mo būdą: jie, susitarę per tam tikrą dienų skaičių ištesėti pažadą, „pirmąją 
dieną įkerta kokį ženklą į medį arba užmezga mazgą apyvaruose ar juostoje“; 
taip daroma kasdien, kol ateina sutartas laikas. 

Po Kristaus, vėlyvajame geležies amžiuje (nuo IX a.), dabartinėje Lietuvos 
teritorijoje prekybiniams sandėriams jau imta naudoti svarstykles ir svarelius. 
Svarstyklės buvo sulankstomos, jas sudarė žalvarinis skersinis, kurio galuose 
buvo įtvirtintos gaubtos lėkštelės iš žalvario. Šios svarstyklės kiek primena 
dar mūsų laikais vaistinėse naudotas svarstykles. Svareliai buvo įvairių for- 

mų - dvigubo nupjauto kūgio, daugiakampio ar statinės, o jų galuose įmuštais 
ženklais pažymėti svorio matai. Įdomu tai, jog baltai svorio vienetu laikė ak- 
menį. Šio žodžio kilmė siejama su svarstyklėmis, kurios taip pat buvo vadina- 
mos akmeniu. Akmuo sudarė 40 lietuviškų svarų. Pasak Pranės Dundulienės, 
senovės Lietuvoje, kaip ir kituose kraštuose, buvo skaičiuojama sudėties bū- 
du, t. y. sudedant daiktus krūvelėmis po 3, 10, 12, 20, 30, 60. 

Iki pinigų atsiradimo prekybiniuose sandėriuose vyravo natūriniai mainai. 
Tada vietoj pinigų buvo naudojami kiaunių ar kitų švelniakailių žvėrelių kai- 
liukai, sudėti po 40, pvz., iki IX a. Rygoje už tris pundus po 40 kailiukų buvo 
galima įsigyti jojamą arklį, už pusantro - kumelę, už vieną - jautį. 

Iš rašytinių istorijos šaltinių žinoma, jog dabartinėse Lietuvos žemėse IX a. 
vietoj pinigų imta naudoti sidabrą, t. y. sidabro lydinio lazdeles, kuriose pada- 
lietuviškais ilgaisiais. 

Mūsuose, kaip ir kaimyninėse žemėse, ilgio matai buvo nusakomi pagal 
žmogaus kūno dalis ar jo atliekamus veiksmus. Taip atsirado uolektis, sprin- 
dis, žingsnis, sieksnis, alkūnė, pėda ir pan. Gylis ir aukštis dažniausiai buvo 
nusakomi pagal žmogaus ūgi, pečius, juosmenį, šlaunis, kelius. Dar vienas 
matas buvo duobė, t. y. tokio gylio vieta, kurioje atsidūrusio žmogaus tesima- 
tytų viršugalvis, ir tokio pločio, kad ištiestų žmogaus rankų pirštai remtųsi į 
duobės kraštus. 

Pagal žmogaus kūno dalis matuotas ir plotas. Sėdimasis - vieta, kurią už- 
ima sėdintis žmogus, pritraukęs prie savęs kojas, guolis - vieta, kurią užima 
aukštielninkai gulintis žmogus ir pan. Atsiradus žemdirbystei, žemės sklypai 

matuoti vagomis, akėčiomis, arimu, t. y. plotu, kurį galima suarti per dieną. I 
tūkst. po Kr. imta naudoti dar vieną žemės matą - žagrę. Pievų plotams apibū- 
dinti naudoti matai - šieno vežimas, šieno kupeta, o javų laukams - stirtos, 
gubos. 

Tūrio matai išsirutuliojo iš kasdienės buities reikmėms skirtų indų - krep- 
šių, pintinių, kubilų, statinių ir pan. - pavadinimų. Ilgainiui atsirado kvorta - 
saikas, kuriuo seikėta biralai ir skysčiai. Įdomu tai, kad tūrio vienetas - statinė 
- naudota ir dirvos plotui nusakyti (tai toks plotas, kuriam apsėti reikia visos 
statinės grūdų). 

Visi išvardyti matai ir saikai įvairavo, nebuvo griežtai nustatyti. Pasak 
lietuvių istorikų, tik XV a. nusistovėjo ilgio, tūrio ir svorio matai. Tuomet 
nukeliautas atstumas buvo matuojamas lietuviškomis myliomis, namų apyvo- 
koje vadovaujamasi lietuviškomis uolektimis, o biralų kiekis vertinamas Vil- 
niaus statinėmis. Prekyboje svorio vienetu imta laikyti dvigubo monetų kali- 
mo vienetą - lietuvišką ilgąjį, vadinamą svaru. 40 svarų buvo prilyginama jau 
minėtam svorio vienetui - akmeniui. Beje, su lietuviškais ilgaisiais susijęs 
rusiško rublio (nuo žodžio py6yrb - kapoti) pavadinimas, o kaip pastarojo 
kalkė lietuvių kalboje prigijo mato pavadinimas - kapa. Tai kiekis smulkes- 
nių pinigų - grašių, kuriuos galima nukaldinti iš ilgo sidabro lydinio. Lietu- 
viška kapa prilyginama 60 grašių. 

Kadangi plotas nagrinėjamu laikotarpiu dar nebuvo apibrėžtas, naudotasi 
ankstesniais ariamos žemės, šienaujamos pievos matais - statiniais, šieno veži- 
mais ir pan. 

Plėtojantis žemdirbystei, kurios pradžia siekia neolitą, vienas iš svarbiau- 
sių klausimų buvo tampa laiko matavimas. Žmogus, stebėdamas Mėnulį, Sau- 
lę ir jų kaitą, ėmė suvokti paros, mėnesio ir metų laiką. Paros laikas iš pradžių 
skirstytas į dienas ir naktis, o paskui ir trumpesnius laikotarpius: priešaušrį, 
aušrą, saulėtekį, didįjį pusrytį, priešpieti, pietus ar pusdienį ir pan. Tokį smul- 
kų paros dalijimą ilgainiui pakeitė Saulės laikrodis. Pagal periodinį gamtos 
keitimąsi buvo nustatomi metai ir jų laikai - žiema, pavasaris, vasara ir ruduo. 

Pastarieji, atsižvelgiant į atliekamus ūkio darbus bei gamtos kaitą, buvo 
pradėti skirstyti į trumpesnius laiko tarpus, kurie palaipsniui įgijo pavadini- 
mus. Atsiradus žemdirbių kalendoriui, žinoma, jog metai pagal Mėnulio ka- 
lendorių buvo skirstomi į mėnesius. Todėl buvo papildomas, tryliktas, mėnuo. 

Lietuviai paveldėjo ir išsaugojo senuosius mėnesių pavadinimus. Tiesa, 
jie kiek laiko dar įvairavo ir tiksliai neatitiko dabar mūsų vartojamų. Sausis 
buvo vadinamas ir vasariu, ir siekiu, gruodis - pusčiumi, ragu, vasaris - vasariu 
ar pusčiu, kovas - kovu, karveliniu, balandžių, balandis - žiedu, balandžiu, 
sultekiu, gegužė - birželiu, berželiu, geguže, birželis - sėjos, beržiniu, liepa - 

liepiniu, liepa, rugpjūtis - pjūčiu, rugpjūčiu, 
rugsėjis - rugiumi, rugsėju, spalis - spalių, spa- 
liumi, lapkričiu, lapkritis - lapkričiu, spaliu, 
gruodiniu ir pan. 
Nebuvo nusistovėjusi ir savaitės trukmė. Ji 
svyravo nuo 7 iki 9 dienų. Tokių duomenų 
teikia senus pagonybės laikus siekianti Gedi- 
mino lazda, dar kitaip vadinama Strėvos ka- 
lendoriumi (radimvietė - Strėvos upės šlaitas 
netoli Kietaviškių, prie dabartinių Elektrėnų 
(1680 m.)). Šį kalendorių XIX a. plačiai aprašė 
Vilniaus astronomas Matvejus Gusevas. Pasak 
jo, mėnesių pavadinimuose užfiksuoti žemdir- 
bystės atributai, o savaitės pavadinimuose - 
Mėnulio fazę atitinkantys simboliai. 
Tyrinėtojų dėmesį pa- k 

jos. Mat senajame lietuvių kalendoriuje ženklams sudaryti nėra taikomas at- 
imties principas ir jame akivaizdus grupavimas po šešis. 

Taigi apibendrinant tai, kas pasakyta apie Lietuvos priešistorės matemati- 
nę kultūrą, galima teigti, jog mūsų protėviai kaupdavo matematikos faktus ir 
jau išmanė keturis aritmetikos veiksmus, nes paprasčiausiose buitinėse situa- 
cijose reikėjo sudėti, atimti, dalyti ir dauginti. Ilgainiui vyravusias tridalę, 
keturdalę skaičiavimo sistemas pakeitė dešimtainė sistema. Jos pagrindu kū- 
rėsi baltiškoji žodinė numeracija. Lietuviai turėjo originalius skaičių žymenis, 
apie tai byloja Gedimino lazdos simboliai. 

Tai, kad lietuviai turėjo geometrinių žinių pradmenis, rodo materialinės 
kultūros liekanos, o atsiradus žemdirbystei - žmonių gebėjimas netaisyklin- 
gos formos lauką dalyti į griežtesnių formų figūras (stačiakampius, kvadratus 
ir pan.). Matematikos žinijos buvimą liudija ir įvairių matų bei saikų sistema, 
naudojimasis ja. 


II. Matematikos mokslo pradmenys pirmosiose Lietuvos 
mokyklose 


Viduramžiais (XIII a). iškilus Lietuvos valstybei, jos valdovai ėmė vis labiau 
vertinti žinijos reikšmę, nes krašto pažanga labai priklausė nuo sukauptų, pavel- 
dėtų ar perimtų įvairių sričių žinių. Tuo metu lietuvių tauta neišvengiamai turėjo 
perimti kitą kultūros tipą, kuris jau tūkstantmečius klestėjo Viduržemio jūros 
civilizacijose ir kuris rėmėsi rašytine kūryba. Prasidėjo abiejų kultūros tipų, 
pasižyminčių žodine ir rašytine kūrybomis, sąveikos laikotarpis. Viduržemio 
jūros civilizacijų kultūros plitimą iš pradžių skatino Europos kraštų karinė eks- 
pansija į Lietuvą, po to - prasidėjusi mūsų valstybės christianizacija. Lietuvos 
Didžiojo kunigaikščio Gedimino laiškai, rašyti į Vakarų Europą, byloja apie 
Lietuvos siekius,tapus Europos valstybe, kelti kultūrą. Kunigaikštis Gediminas 
kvietė amatininkus, pirklius, žemdirbius, riterius atvykti į Lietuvą, taip skatin- 
damas naujausios žinijos skleidimą jo valdomame krašte. 

Gyvenimas iš kiekvieno žmogaus reikalavo tam tikrų žinių, kurias šeima, 
gentis, bendruomenė perduodavusi iš kartos į kartą, taip turtindamos sukauptą 
patirtį. Kitaip tariant, jau galima kalbėti apie švietimo ar mokymo proceso 
užuomazgas, kurių atsiradimą sąlygojo gyvenimo būdas ir kultūros lygis. II- 
gainiui kintant ekonominei ir socialinei visuomenės padėčiai, didėjo švietimo 
ir mokymo proceso reikalavimai. Suprantama, jog švietimas negalėjo apsieiti 
be matematinių žinių, susijusių su empirinių geometrijos, aritmetikos pradme- 
nų suvokimu. Aišku, kasdieninis gyvenimas vertė žmones daryti loginius spren- 
dimus, atlikti skaičiavimus, turėti saikus ir matus. Dar gilesnių žinių, tarp jų ir 

matematikos, buvimą, aukštą technikos ir kultūros lygi Lietuvos Didžiojoje 
Kunigaikštystėje liudija Lietuvos pilių įtvirtinimai, civilinių pastatų statybos, 
gamybos, karybos įrankių darymas ar įvairių technologijų kūrimas. Tai įrodo 
išlikę istoriniai architektūros, technikos paminklai, archeologiniai radiniai. 
Neginčijama ir tai, jog matematika - universalus mokslas, turintis daugybę 
metodų, kuriais rėmėsi besiplėtojantys fizikos, chemijos mokslai ir kurie buvo 
taikomi ekonomikoje, karyboje ir net politikoje. Tai neišvengiamai lėmė vi- 
suomenės diferencijavimąsi, specializacijų atsiradimą. Mokymas taip pat bu- 
vo diferencijuojamas, pvz., didikų šeimų nariams nereikėjo formuotis gamybi- 
nės veiklos įgūdžių, o teko rengtis karybai ir valdymui, jų mokymosi vieta 
buvo kunigaikščio ar didiko dvaras. 

XIV a. Lietuvai priėmus krikštą ir didėjant Vakarų Europos universitetų 
įtakai ėmė sparčiau plėstis ir Lietuvos kultūra. Viduramžiais Bažnyčia buvo 
svarbiausia kultūros institucija bei kultūros tipo, paremto rašytine kūryba, 
diegėja. Ji turėjo švietimo monopolį ir steigė parapijų, vienuolynų pradines 
mokyklas, katedrų viduriniojo mokslo mokyklas, kūrė ir globojo universite- 
tus. 

Lietuva tampa krikščioniškojo pasaulio dalimi ir po to, 1387 m. įkūrus 
Vilniaus vyskupiją, įsteigta Vilniaus katedros mokykla. Bet pirmoji užuomina 
apie ją raštu užfiksuota tik 1397 m. Analogiška mokykla, 1417 m. įkūrus Že- 
maičių vyskupiją, turėjo veikti Varniuose (Medininkuose), prie katedros. Pir- 
mosios žinios apie ją siekia taip pat vėlesnius laikus, t. y. 1469 m. 

Kuriantis naujoms bažnyčių parapijoms, plėtėsi ir parapijų pradinių mo- 
kyklų tinklas. Viena iš seniausių žinoma parapijos mokykla veikė Naujuo- 
siuose Trakuose. 1409 m. jos išlaikymui fundaciją skyrė Lietuvos Didysis 
kunigaikštis Vytautas. 

Apie pirmąsias Lietuvos mokyklas nėra daug duomenų ir beveik neįmano- 
ma pasakyti, kaip ir kiek dalykų jose buvo dėstoma. Žinoma, jog iš pradžių 
Vilniaus katedros mokykloje mokymas buvo religinis, jo tikslas - rengti patar- 
nautojus liturginėms apeigoms bei choristus. Parapijų mokyklose buvo ren- 
giami vadinamieji žekai (klierikai) - patarnautojai bažnyčioje; gabesnieji bu- 
vo siunčiami toliau studijuoti, o baigę studijas tapdavo dvasininkais. 

Nuo XVI a. pradžios, kylant kultūriniam krašto lygiui Vilniaus katedros 
mokykloje veikė jau trys klasės ir buvo praplėstas bendrojo lavinimo turinys. 
Tuomet dėstyta retorika, dialektika, muzika, nagrinėta antikos autorių kūryba. 
Be lotynų kalbos, buvo mokoma dar ir skaičiavimo. Taip priartėta prie vidu- 
ramžių mokyklos pirmosios mokymo pakopos - triviumo, kurį sudarė grama- 
tika, retorika ir dialektika. Gramatika buvo suprantama kaip lotynų kalba, 
retorika - kaip kalbų ir raštų dėstymas, o dialektika - kaip logikos mokslas. 

Tuo tarpu parapijų mokyklose dar nėra triviumo lygio mokymo, jose buvo 
mokoma tikėjimo tiesų, bažnytinio giedojimo, skaityti, rašyti bei, tikėtina, 
bent kiek skaičiuoti. Tik XVIII a. parapijų mokyklose atsiranda pilnas triviu- 
mas. 

Mūsų laikus pasiekusios XV a. pabaigos - XVI a. pradžios Lietuvos Di- 
džiųjų kunigaikščių raštinių knygos padeda susidaryti konkretų ūkinės veik- 
los vaizdą. Tose raštinėse kruopščiai dirbo gerą išsilavinimą turėję raštininkai. 
Jie puikiai išmanė rašymo meną, mokėjo aritmetiką, žinojo arabiškus skaitme- 
nis, naudojosi bažnytiniu kalendoriumi. Beje, christianizacija turėjo įtakos 
lietuviškam kalendoriui, į kurį buvo įtrauktos ir krikščioniškos šventės, kurios 
ilgainiui persipynė su pagoniškomis. Bažnyčia taipogi turėjo įtakos laiko skai- 
čiavimui valandomis, o ne paros dalimis, kaip yra buvę iki tol. Pirmiausia 
tokia tvarka įsigalėjo miestuose. 

1557 m. Lietuvoje pradėta vykdyti Valakų reforma skatino aritmetinių ir 
geometrinių žinių poreikį. Pagal reformą visą ariamą žemę numatyta sutelkti į 
vieną masyvą, kur kiekvienam valstiečiui būtų skiriama 3 rėžiai žemės. Taip 
skatintas gatvinių kaimų kūrimas, o žemė imta matuoti valakais. Valakas - 3 
rėžiai, prilyginami 30 margų (vidutiniškai 21,3 ha). Lietuvoje prasidėjo didžiu- 
liai žemėtvarkos darbai: įvairiausių formų žemės sklypeliai buvo pertvarkomi į 
taisyklingus, paprastai keturkampius, masyvus. Tuos darbus atliko daugybė že- 
mės matininkų. Lietuviai, be kitų ploto matų, ėmė naudoti valaką ir margą. 

Kol Lietuvoje nebuvo aukštosios mokyklos, baigusieji mokyklas (ypač 
Vilniaus katedros mokyklą) studijuoti vykdavo į jau gyvavusius Vidurio ir 
Vakarų Europos universitetus. XIV a. - XVI a. pirmojoje pusėje Lietuvos jau- 
nimas pasiekdavo Bolonijos, Oksfordo, Prahos, Krokuvos, Karaliaučiaus ir 
kitus universitetus. 1397 m. karalienės Jadvygos rūpesčiu Prahoje, prie Betlie- 
jaus koplyčios, buvo įsteigta Lietuvių kolegija (Collegium Lithuanicum), ku- 
rioje studentai iš Lietuvos galėjo apsigyventi, gaudavo materialinę paramą. 

Studijuojantiems kuriame nors Europos universitete tekdavo mokytis sep- 
tynių laisvųjų menų. Viduramžiais žodžiai menas ir mokslas vartoti kaip sino- 
nimai. Be jau minėtojo triviumo, t. y. pirmosios mokymo pakopos, universite- 
tuose buvo ir antroji pakopa - kvadriumas. Pastarąjį - aukštesniąją mokymo 
pakopą - sudarė muzika, aritmetika, geometrija ir astronomija. Muzika buvo 
suprantama kaip bažnytinis giedojimas, aritmetika - kaip skaičiavimo menas, 
geometrija savo esme atitiko gamtos istoriją, nes dėstant geometriją buvo aiš- 
kinami ne tik jos, kaip matematikos šakos, dalykai, bet ir Žemės, gyvūnų, 
augalų aprašymai, astronomija apėmė bažnytinio kalendoriaus sudarymą (com- 
putus) bei astrologiją. 

Užsienyje studijas baigę jaunuoliai paprastai grįždavo į tėvynę, kur tapda- 

vo kanceliarijos, teismų, diplomatijos, bažnyčios veikėjais, mokyklų mokyto- 
jais ar dirbdavę kitą valstybinį darbą. Jie, kaip buvusieji Europos universitetų 
auklėtiniai, skleidė naujas mokslų, tarp jų ir matematikos, idėjas tarp tautiečių. 

Tačiau didžiausią įtaką mokslinės (taip pat ir matematinės) minties plėto- 
tei Lietuvoje turėjo Vilniaus vyskupo Valerijono Protasevičiaus pastangomis 
1570 m. įsteigta jėzuitų globojama Vilniaus kolegija (Collegium Vilnensis). Ji 
buvo kuriama pagal Paryžiaus Sorbonos kolegijos pavyzdį ir turėjo atitikti 
Vakarų Europos lygį. 

Lietuvoje jėzuitai švietėjišką veiklą pradėjo tuo laiku, kai Europoje vyko 
stilių kaita. Renesanso epochoje tarp mokslo ir meno atsiranda takoskyra. Moks- 
las buvo suprantamas kaip žinojimas, žinių susisteminimas, jų suvedimas į 
dėsnius, menas - kaip mokėjimas ir gebėjimas. Jau nuo pat pirmųjų mokslo 
metų Vilniaus jėzuitų kolegijoje buvo dėstoma matematika, o jos dėstytojas 
buvo nespecialistas magistras Arnoldas Benijus. Jį netrukus, antraisiais moks- 
lo metais pakeitė matematikos profesorius Albertas Theoboltijus. Tuomet ma- 
tematikos pamokose mokyta elementarių dalykų: keturių aritmetikos veiks- 
mų, triskaitės taisyklės ir pan. Tikėtina, jog naudotasi Gemmo Frizijaus (1508- 
1555) „Arithmetica“. Žinoma, buvo mokoma tarptautine - lotynų - kalba. 
1571 m. atsiradus filosofijos klasei, interpretuojant Aristotelio sistemą, mate- 
matika buvo įtraukta į filosofijos mokymo programą. Matematikos dalyko 
svarbą ir susidomėjimą juo rodo Lietuvos jėzuitų provincijos provinciolo P. 
Sunjerio 1571 m. prašymas, adresuotas Romai. Jo teigimu, Lietuvoje mokinių 
tėvai tiesiog reikalauja jų vaikus mokyti matematikos. Be to, provinciolo nuo- 
mone, dėstyti filosofiją be matematikos - tas pats, kas semti rėčiu vandenį. 
Minėtas prašymas buvo suprastas ir 1574 m. Vilniaus kolegijoje įkurta Mate- 
matikos katedra.“ 1574-1575 m. joje dėstė profesorius Leonardas Krakeris iš 
Poznanės. Jis buvo mokęsis Romos kolegijoje. Dar kitais mokslo metais į Vil- 
nių atvyko škotas Jokūbas Bosgravė, baigęs Romos kolegiją ir Luveno univer- 
sitetą bei dėstęs matematiką Vokietijos žemėse, Lenkijoje. Jis palaikė glau- 
džius mokslinius ryšius su vokiečių kosmografu, jėzuitų Atanazu Kircheriu, 
susirašinėjo su savo Romos dėstytoju, žinomu Euklido komentatoriumi Chris- 
topu Klavijumi (1537-1612). Pastarojo mokslo interesų ratas buvo itin platus 
- nuo Euklido „Pradmenų“ komentarų rašymo ir loginių problemų kėlimo iki 
Saulės laikrodžio, kalendoriaus pertvarkymo klausimų. Suprantama, jog ben- 
dravimas su tokio plataus akiračio mokslininku darė įtaką ir J. Bosgravei. Tai 





* Čia būtina prisiminti, jog Matematikos katedros (kaip jos suvokiamos dabar) susiformavo 
tik XIX a. pradžioje. Todėl, kai kalbama apie ankstesnį laikotarpį ir minima, jog koks nors 
profesorius dirbo Matematikos katedroje, reikia suprasti, kad jis buvo pakviestas dėstyti 
matematikos bei astronomijos kursus. 

rodo jo skaitytas matematikos kursas, apėmęs aritmetiką, elementariąją plokš- 
tumos ir erdvės geometrijas bei sferinės geometrijos ir trigonometrijos pradme- 
nis. Pasak šaltinių, dėstytojas buvo patenkintas savo auklėtiniais ir vylėsi, jog 
jie taps gerais matematikos mokytojais. 

Taigi, galima teigti, kad XVI a. pabaigoje Lietuvoje susiformavo mokymo 
sistema, į kurią buvo įtraukta ir matematika. Šios sistemos dėka nuolat daugėjo 
išsilavinusių žmonių. Matematikos dėstytojai ir mokiniai, besimokantys šio 
dalyko, jau žinojo antikos ir viduramžių matematikos mokslo idėjas. Beje, 
Lietuvos ir Lenkijos jėzuitų kolegijos iš kitų kraštų kolegijų išsiskyrė tuo, kad 
čia matematika buvo dėstoma kaip atskira disciplina. Vilniaus kolegijoje ma- 
tematikos paskaitų klausydavosi ir filosofijos studentai. 

Siekiant išvengti nesutarimų tarp Jėzuitų ordino ir Vilniaus kapitulos, ku- 
rios žinioje buvo Katedros mokykla, buvo sutarta, jog pastarojoje mokysis 
žemesniojo katalikų sluoksnio vaikai. O Kolegija laikyta aukštesnės pakopos 
mokykla, kurioje mokėsi jaunimas, galintis skaityti, rašyti, skaičiuoti. Kolegi- 
joje vadovautasi mokymo ir auklėjimo planu „Ratio et institutio studiorum“. 
Baigus triviumą ir išlaikius egzaminus būdavo suteikiamas bakalauro laips- 
nis. Ir bakalaurai, ir magistrai tapdavo mokytojais, todėl vietoj sąvokos moky- 
tojas buvo vartojamos sąvokos bakalauras, magistras. 

Ilgainiui XVII a. pirmojoje pusėje jėzuitai, plėsdami švietimo veiklą Lietu- 
voje, įsteigė dar tris kolegijas: Kražių (1614 m.), Kauno (1648 m.) ir Pašiaušės 
(1655 m.). 

Be jau minėtų technologijų, plėtotų Lietuvos Didžiojoje Kunigaikštystė- 
je, liudijančių matematikos žinių buvimą, šio mokslo populiarumą rodo ir 
karaliaus Žygimanto Augusto pilies biblioteka, testamentu perduota Vilniaus 
kolegijai. Joje buvo randami antikos matematikų Euklido ir Ptolomėjaus dar- 
bai, vėlyvųjų viduramžių astronomų leidiniai apie astronomijos instrumentus, 
Saulės laikrodžius, M. Koperniko veikalas „Apie dangaus sferų sukimąsi“ („De 
Revoliutionibus orbium coelesium“) ir kt. 

Vėliau sparčią matematikos mokslo raidą lėmė karaliaus Stepono Batoro 
sutikimas Vilniaus kolegijai suteikti Akademijos rangą. 

III. Matematika Vilniaus akademijos augimo ir klestėjimo 
laikotarpiu 


1579 m. įkurtoje Vilniaus akademijoje-universitete (Academia et Universi- 
tas Vilnensis) veikia du fakultetai: Filosofijos ir Teologijos. Filosofijos fakulte- 
te, rengiančiame jaunimą teologijos studijoms, be kitų dalykų buvo dėstoma ir 
matematika. Apskritai, XVI a. pabaigoje visuotinis domėjimasis gamtos moks- 
lais skatino rūpintis jų metodologiniu pagrindu - matematika. Todėl Akademi- 
joje ypač daug dėmesio buvo skiriama matematiniam švietimui. Pirmasis Aka- 
demijos matematikos profesorius buvo garsus Kolegijos dėstytojas J. Bosoravė. 
Tačiau 1582 m. ordino pavedimu jis išvyko į Angliją ir tada matematikos profe- 
soriais jau tapo Vilniaus universiteto auklėtiniai. Kalbant apie matematikos pa- 
skaitų turinį Vilniaus akademijoje-universitete XVI a. pabaigoje, tenka vado- 
vautis žiniomis apie kaimyninėse šalyse buvusių giminingų mokyklų padėtį, 
nes mūsuose nėra išlikusių tiesioginių šaltinių. Reikia nepamiršti ir to, kad mo- 
kymui Akademijoje turėjo įtakos nurodymai, gauti iš Romos. Be to, Vilniaus 
profesoriai, kiek žinoma, buvo gerai susipažinę su mokslo padėtimi Vakaruose. 
Todėl, remiantis duomenimis apie Europoje buvusias ir jėzuitų globotas akade- 
mijas, galima pabandyti nusakyti, kokiu lygiu ir kokie matematikos dalykai 
dėstyti Vilniaus akademijoje-universitete. Tikėtina, kad dėstant aritmetikos kursą 
naudotasi Johano Sakrobosko (apie 1200 - apie 1256) bei kt. autorių knygomis, 
kuriose išdėstyta aritmetika „ant linijų“ bei jos taikymas kalendoriniam skaičia- 
vimui. Išskirtinas J. Sakrobosko veikalas „Algorithmus“, parašytas XIII a., kurio 
keletas pakartotinų leidimų XVI a. išėjo Lenkijoje. Jis rodo buvusį neabejotinai 
aukštą aritmetikos dėstymo lygį. Taipogi dėstant aritmetiką galėjo būti naudo- 
tasi kitu šio autoriaus veikalu „Arithmetica“, išleistu 1522 m. Krokuvoje. Jame 
išdėstyti svarbiausi aritmetikos dalykai: numeravimas, sudėtis, atimtis, daugyba 
ir dalyba iš dviejų, daugyba ir dalyba apskritai, progresijos, kvadratinių ir kubi- 
nių šaknų traukimas bei prakti- 
nis skaičiavimas „ant linijų“, taip 
pat dvigubinimas, dauginimas ir 
dalijimas. 

Be to, Vilniuje turėjo būti Ži- 
nomos XVI a. Lenkijoje išleistos 
aritmetikos knygos, kurių auto- 
riai - Tomas Klosas, Janas Lancu- 
ta, Benediktas Herbestas ir kurių 
išėjo keletas pakartotinių leidi- 
mų. B. Herbestas (1531-1593) 

knygoje „Arithmetica linearis“ aritmetiką skirsto į teorinę ir praktinę, o pastarąją 
- į skaičiavimą „ant linijų“ ir skaičiavimą „skaitmenimis“ (raštu). Dešimtyje 
knygos skyrių autorius išdėstė numeravimą, sudėtį, atimtį, daugybą, dalybą, 
progresijas, toliau - trijų taisyklės taikymą (iš pradžių - sveikiems skaičiams, o 
po to - trupmenoms), pabaigoje pateikė prekybinių skaičiavimų praktiką. Geo- 
metrija buvo dėstoma pagal Euklido „Pradmenų“ pirmąsias šešias knygas, orien- 
tuojantis į praktinį taikymą. Pvz., jeigu planuose buvo nurodyta, kad turi būti 
nagrinėjamos vienos ar kitos Euklido knygos, tai dėstytos tik temos, glaudžiai 
susijusios su praktika. Būtent, aiškinta, kas yra trikampis, daugiakampis: jų lygu- 
mo, panašumo, skaidymo požymiai, o remiantis Archimedu supažindinta su ap- 
skritimu. Tikėtina, jog Lietuvoje naudotasi 1566 m. Abiejų Tautų Respublikoje 
lenkiškai išleista „Geometrija“. Jos autorius - Krokuvos akademijos profesorius 
Stanislovas Gžepskis (1526-1570). Įdomu,tai, jog vadovėlyje aptarta žemės mata- 
vimo praktika Lietuvoje: „Kai Lietuvoje pageidauta išmatuoti ariamąją žemę, tai 
matininkų ieškota Mozūrijoje, nes kitoje vietoje, kiek aš galiu žinoti, arba jų 
nerasi, arba jų rasi labai mažai“. Vadovėlis parašytas populiariai ir skirtas tiems, 
kurie ne „vien prie knygų sėdi“. Todėl jame pirmiausia kalbama apie praktiškus 
dalykus: kaip apskaičiuoti žemės sklypų, apribotų tiesėmis, plotą, nustatyti aukštį, 
atstumą, gylį. Iš kreivų figūrų nagrinėjamas tik apskritimas. Geometrijos kursas 
pradedamas supažindinant su Euklido vartotomis sąvokomis taškas, tiesė, kūnas, 
t. y. aprašant įvairias linijas (tiesę, kreivę, lygiagrečias tieses, kampus) bei įvedant 
sąvoką statmuo tiesei. Po to, aptarus trikampį, pereinama prie kvadrato, stačiakam- 
pio („ilgojo kvadrato“), rombo, romboido, vėliau - prie skritulio. Antrojoje vado- 
vėlio dalyje dėstoma ploto matavimo praktika ir pateikiami metrologijos elemen- 
tai (minimi ploto vienetai: kvadratinė rykštė, margas, valakas). Kalbant apie figūrų 
plotus, išgvildenama ir skritulio ploto radimo problema. Vadovėliui praktinį po- 
būdį suteikia uždaviniai, sprendžiami remiantis Archimedu ir kitais antikos auto- 
riais, pvz.: netiesioginis bokšto aukščio nustatymas, šulinio gylio išmatavimas. 
Apskritai S. Gžepskio vadovėlis jau atspindėjo Renesanso epochos mokslinius 
interesus. 

Tuo metu Vilniaus akademijoje buvo žinomos Ch. Klavijaus knygos: „Euk- 
lido „Pradmenys“ su komentarais“ (išleista 1574 m.), „Gnomonika“ (1581 m.), 
„Computus“ (1603 m.) ir kt. Beje, Ch. Klavijus, sekdamas Michaelio Štifelio 
(1487-1567) „Arithmetica integra“, išdėstė algebros pradmenis. M. Štifelis 
minėtoje knygoje įvedė neigiamus skaičius, apibrėžė kvadratinės lygties spren- 
dimą ir pateikė binominių koeficientų iki 17 laipsnio reikšmes. Jis į matemati- 
nę kalbą taip pat įvedė sąvokas eksponentė, iracionalus skaičius. 

Žengiant į XVII šimtmetį matematika, kaip mokslas apie pastovius dy- 
džius, baigė susiformuoti. Be to, tuo metu iškilo algebros mokslas, gvildenęs 

lygčių sprendimą, o trigonometrija atsiskyrė nuo astronomijos, buvo visiškai 
perimtas senovės geometrų palikimas. Taigi matematikos moksle prasidėjo 
naujas periodas. Iš išlikusių XVII a. pradžioje Vilniaus akademijoje klausytų 
paskaitų užrašų galima spręsti apie dėstyto matematikos kurso turinį. XVII a. 
Europos universitetuose buvo populiarus matematikos dalykų ciklas, kurį su- 
darė aritmetika, Euklido teorinė geometrija, astronomija, praktinė geometrija. 
Pastarosios kursą sudarė žemės matavimas, perspektyva ir fortifikacija, kurių 
uždavinius sprendžiant naudotas skaičiavimo technikos pirmtakas - propor- 
cionalas bei taikyti grafiniai skaičiavimo metodai. Amžiaus pabaigoje moky- 
mo planuose įsitvirtino algebra, be to, juose buvo temų apie kūginius pjūvius. 

Vilniaus akademijos matematikos dėstytojų gretose nagrinėjamų laikotar- 
piu išsiskyrė švedas Laurynas Bojeris, palikęs skaityto matematikos kurso 
rankraštį, datuojamą iki 1609 m. Jame aiškinama keturi aritmetikos veiksmai 
su sveikaisiais skaičiais, trupmenomis ir šių veiksmų patikrinimas, proporcijos 
taisyklė, skaičiavimas abaku, klaidingo teiginio taisyklė („regula falsi“), kuria 
grindžiamas artutinis lygčių sprendimo būdas, kvadratinės ir kubinės šaknų 
traukimas. Taipogi pateikiama perstatymo sąvoka, trikampio, rombo, lygia- 
gretainio, skritulio plotų skaičiavimas, geocentrinė astronomija, taikanti ma- 
tematikos metodus, geografinis koordinačių nustatymas, Saulės laikrodžių kon- 
stravimas, bažnytinio kalendoriaus skaičiavimas (computus). Tekste minimi 
Aristotelis, Platonas, Proklas, Pitagoras, Euklidas, Šifmanas, J. Sakroboskas. 
Pagal XIX a. sudarytą bibliografiją Vilniuje 1614 m. turėjo būti išleistas vado- 
vėlis „Arithmetica practica“, tačiau iki šiol tyrinėtojams jo nepavyko atrasti. 

Matematinės minties raidai Lietuvoje reikšmingas mūsų dienas pasiekęs 
rankraštis „Matematinių mokslų pradmenys“ („Elementale Mathematicarum 
disciplinarum“), atspindintis 1629 / 1630 mokslo metų minėto dalyko galimą 
paskaitų turinį ir, matyt, atitinkantis matematikos vadovėlį. Jo autorius - An- 
drius Milevskis, kilęs iš Mozūrijos. Jis studijavo Pultuske ir Vilniuje, 1622 m. 
įgijo magistro laipsnį, o 1633 m. tapo matematikos profesoriumi, įvairiose 
jėzuitų kolegijose dėstė filosofiją ir kitus dalykus, dirbo Vilniaus akademijoje 
prefektu, o po to vadovavo Vilniaus profesorių namams. 

Atskleisdamas matematikos esmę A. Milevskis rėmėsi senąja pitagoriečių 
klasifikacija ir išskyrė aritmetiką, muziką, geometriją, astronomiją. Išaiškinęs 
žodžio matematika etimologiją, aritmetiką apibrėžė kaip mokslą, nagrinėjantį 
diskrečius dydžius, o geometriją - kaip mokslą, nagrinėjantį tolydžius dy- 
džius. Geometrijos pradmenų dalyje A. Milevskis iš pradžių išdėstė kas yra 
apibrėžimas, postulatas, aksioma, teorema, uždavinys, lema, o po to išsiaiški- 
no sąvokas: polius, centras, lietimosi ir kirtimosi taškai, apibrėžė tiesę, apskri- 
timą, skersmenį, spindulį, liestinę, kirstinę, stygą, įvedė trigonometrines funk- 

cijas: sinusą, sekantą, tangentą. Be to, aptarė kai kurias kreives - spirales, 
konkoidą, kvadratisę, pateikė grafiškų artutinės skritulio kvadratūros sprendi- 
mo būdų. Apodiktinių (būtinų) uždavinių skyrelyje autorius parodė, kaip spren- 
džiami paprasčiausi plokštumos uždaviniai (pvz.: projektavimas į spindulį, 
lanko ketvirtadalio dalijimas lygiomis dalimis), aprašė įvairius proporcingo 
atkarpų dalijimo būdus, pateikė nurodymus kaip apytiksliai nubrėžti spiralę, 
ovalą, kvadratrisę, pristatė Pitagoro teoremą. 

A. Milevskis „Matematinių mokslų pradmenyse“ nemažai vietos skyrė ma- 
tavimų pagrindams, matų palyginimui ir perskaičiavimui. Jis aptarė atstumo, 
aukščio, gylio matavimą bei pateikė ploto, tūrio (kubo, gretasienio, prizmės, 
piramidės, kūgio) apytikslio skaičiavimo būdus. Išdėstęs astronomijos prad- 
menis autorius išaiškino tradicinę komputus (computus) medžiagą ir supažin- 
dino su Saulės laikrodžio konstrukcija. Rankraštyje jaučiama Aristotelio, Pita- 
goro, Ptolomėjaus, Ch. Klavijaus, taip pat M. Koperniko, Ticho Brachės darbų 
įtaka. Apskritai, tekstas - supaprastintas elementariosios matematikos prope- 
deutinis kursas. 

Minėtinas XVII a. pirmojo ketvirčio matematikos profesoriaus Simono Be- 
rento (apie 1585-1649), dėsčiusio Vilniaus akademijoje 1620-1621 m., moks- 
linis traktatas „Apie instrumentus, kurių pagalba galima pagaminti visų rūšių 
Saulės laikrodžius, panaudojant optinę praktiką“ („De instrumentis, ex guibus 
omnis genezis horologia praxi optica describi possunt“). Traktato autorius 
buvo kilęs iš Prūsijos, gerai mokėjo matematiką, ir 1622 m. įgijo magistro 
laipsnį. Minėtas S. Berento darbas parašytas 1637 m. daugeliu atvejų sekant 
A. Kircheriu; jame atsispindėjo autoriaus patirtis, kuriant astronominius įren- 
ginius, gaminant Saulės laikrodžius. 

Mokslo istorikai (pirmiausia J. A. Proišhofas) „savo laikų Archimedo“ var- 
dą buvo suteikę žymiam XVII šimtmečio pirmosios pusės matematikos profe- 
soriui, Vilniaus akademijos auklėtiniui Osvaldui Krygeriui (1598-1665). Jis 
buvo kilęs iš Prūsijos, 1618 m. įstojo į Jėzuitų ordiną, 14 metų dėstė matema- 
tiką Vilniaus akademijoje, turėjo labai platų mokslinių interesų ratą, buvo 
atradęs naujų mokslo metodų ir paskelbęs 8 darbus. O. Krygeris pirmiausia 
domėjosi aritmetika, praktine geometrija bei jų taikymu kariniams reikalams, 
t. y. artilerijoje, fortifikacijoje. Be to, jam rūpėjo astronomija, optika, geodezi- 
ja bei kalendorių sudarymo, Saulės laikrodžių konstravimo problemos. Išskir- 
tinas jo rankraštinis matematikos darbas „Matematinių mokslų vadovėlis“ 
(„Compendium disciplinarum mathematicarum“), parengtas pagal 1631 / 1632 
mokslo metais Pultuske skaitytas paskaitas. Tekstas atspindi O. Krygerio teik- 
to dalyko turinį (aritmetika, Euklido geometrija, geodezija ir joje taikomi ast- 
ronomijos, geometrijos kvadrantai, Jokūbo lazdelė (baculus Jacobianus) bei 

optika). Rankraščio autorius taipogi aptarė dangaus sferos, geografijos, įvairių 
vietovių koordinačių nustatymo, astronomijos, kalendoriografijos (computus), 
gnomikos, geodezijos klausimus. 

1635 m. Vilniuje išleistas praktinės aritmetikos vadovėlis „Arithmetica prac- 
tica in usum studiosae juventutis Academiae et Universitatis Vilnensis Societa- 
tis Jesu“, kurio autorystę jėzuitų bibliografai priskyrė O. Krygeriui. Šioje moky- 
mo priemonėje buvo skelbiama: „Įvairiomis gyvenimo aplinkybėmis tu patirsi 
didžiausią aritmetikos naudą ir būtinybę“. Ji buvo skirta žemesniosioms jėzuitų 
kolegijų klasėms. Vadovėlyje aptarti visi keturi aritmetikos veiksmai tiek su 
sveikaisiais, tiek su trupmeniniais skaičiais, triguba taisyklė, tiesioginis ir at- 
virkščias proporcingumas, klaidingo teiginio taisyklė, aritmetinė ir geometrinė 
progresijos, kvadratinės ir kubinės šaknų traukimas. Po to vėl buvo grįžta prie 
keturių aritmetikos veiksmų (tik su astronomijoje naudojamais laipsniniais skai- 
čiais) bei parodytas skaičiavimas abaku. Vadovėlyje gausu praktinių uždavinių 
ir tipinių pavyzdžių, tarp jų užduočių su neapibrėžtomis lygtimis. 

Būtina paminėti dar vieną O. Krygerio darbą „Paralella horoscopa ad belli- 
corum formentorum directionem recens inventa et practica probata“ (1636 m.), 
kuriame pateikta horoskopinio prietaiso, skirto artilerijos sviedinių trajektori- 
jai nustatyti, matematinė teorija. 

Apskritai, iš profesoriaus O. Krygerio raštų galima spręsti apie tai, kokio 
atgarsio Vilniaus akademijoje susilaukė mokslinės idėjos, užgimusios Euro- 
pos mokslo centruose. Jo darbams būdingas savotiškas „barokiškumas“, t. y. 
antikos laikų mokslo tiesų derinimas su naujausiais moksliniais bandymais. 
Dar vienas svarbus O. Krygerio veiklos bruožas - gabių auklėtinių subūrimas 
tyrinėti tiksliuosius mokslus. Taip susiformavo profesoriaus mokykla, kuriai 
atstovavo Jonas Rudamina-Dusetiškis, Albertas Diblinskis, Mykolas Kazimie- 
ras Belkovskis, Jonas Mlodzianovskis, Jonas Reiteris. Be to, O. Krygerio pa- 
stangomis Akademijos spaustuvė išleido pirmąsias Lietuvoje matematikos ir 
gamtamokslines knygas, kurių autoriai - jau minėti profesoriaus auklėtiniai. 

Bene žymiausias O. Krygerio mokyklos auklėtinis buvo J. Rudamina-Du- 
setiškis (1615-1652). Jis gimė karališkojo dvariškio šeimoje, 1633 m. parengė 
ir atskiru leidiniu išleido karaliui Vladislovui dedikuotą disertaciją „Illustrio- 
ra theoremata et problemata mathematica ex opticis geometria astronomia sphe- 
ara elementari computo ecclesiastico“. Tai pirmoji Lietuvoje spausdinta mate- 
matikos knyga, pasiekusi mūsų laikus. Beje, joje aptartos įvairios tiksliųjų 
mokslų sritys: matematika, optika, sferinė astronomija, kalendariografija bei 
parodytos matematikos taikymo galimybės. Disertacijos dalyje apie matema- 
tiką autorius pirmiausia išaiškino kaip nustatyti atstumą ir aukštį, naudojant 
tiek naujesnius, tiek senesnius prietaisus - geometrinį kvadrantą ir Jokūbo 

lazdeles. Toliau sekė įvairių plokštumos figūrų - kvadrato, trikampio, trapeci- 
jos, skritulio plotų bei erdvės kūnų, įskaitant rutulį, tūrio apskaičiavimas. Ma- 
tematinis fortifikacijos ir balistikos problemų sprendimas buvo taikomojo po- 
būdžio. Pvz.: buvo detaliai nagrinėta karinių įtvirtinimų formos, analizuotos 
patrankų sviedinio pataikymo į taikinį galimybės. Praktinės geometrijos daly- 
kus baigiant aptarti išdėstyti matavimų vietovėje klausimai bei pateikta juos 
apibūdinanti ilgio matų lentelė. 

Kalbėdamas apie matematikos esmę J. Rudamina-Dusetiškis nurodė svar- 
bų šio mokslo bruožą - griežtą skaičiavimą, kuriam priešingas jausmų kuria- 
mas vaizdinys, visiškai nebūdingas matematikai. Tai jis puikiai įrodė, sekda- 
mas Archimedu ir kviesdamas pabandyti suskaičiuoti visos Žemės smilteles. 
Autorius pastebėjo, kad sprendėjas, pasikliovęs savo protu labiau nei jaus- 
mais, uždavinį išspręs ir atsakymas bus 34397. Knygoje cituojami tiek antikos, 
tiek viduramžių mokslo vyrai: Euklidas, Archimedas, Ptolomėjus, Ch. Klavi- 
jus, P. Akvilonijus, M. Kopernikas, Tichas Brahė, G. Galilėjus, Vitelonas. Beje, 
lenkų matematikas Vitelonas (apie 1226-1260) savo svarstymuose rėmėsi ir 
arabų autoriais. 

Kitas išskirtinas darbas - M. X. Belkovskio „Theorecentrica sive mathemati- 
cae de punctis et centris conciderationes“, išleistas 1644 m. Autorius buvo kilęs 
iš Lietuvos bajorų. Jis minėtame veikale pateikė matematinius samprotavimus 
apie taškus ir centrus. Anot M. K. Belkovskio, egzistuoja 5 taškų rūšys: gimimo, 
judėjimo, sunkio, atvaizdo ir kiekio. Toks savotiškas taškų suskirstymas rodė 
astrologijos ir mokslo kompromisą: kūrinys dedikuotas Pranui Osolinskiui ir 
pirmajame skyriuje pateiktas mecenato horoskopas. Kituose skyriuose - „Apie 
judėjimo tašką“ bei „Apie svorio centrą“ gvildenti mechanikos klausimai ir 
pateikti balistikos pradmenys. Iš matematikos srities svarstyta svarbi atkarpos, 
sudarytos iš nedalomų taškų, problema, kurią tuo laikų nagrinėjo G. Galilėjus. 
Be to, darbe polemizuota su Zenonu Elėjiečiu dėl aporijų. Autorius siūlė įrodyti, 
kad nedalomas neegzistuoja. Anot jo, priėmus domėn tai, kad egzistuoja nedalo- 
mieji, pasirodytų, kad jie dalijami iki begalybės. M. K. Belkovskio darbas taip 
pat reikšmingas tuo, kad autorius pirmąkart aiškino, kaip naudotis neseniai olan- 
do Simono Stevino įvestomis dešimtainėmis trupmenomis. 

Kituose O. Krygerio auklėtinių darbuose aptarti matematikai giminingų 
sričių tyrinėjimai ir, kas svarbiausia, atskleisti naujausi mokslo pasiekimai. 

A. Diblinskio magistro disertacija „Astronomijos šimtinė“ („Centuria ast- 
ronomica“), išleista Vilniaus akademijos spaustuvėje 1639 m., pristatė šimtą 
astronomijos tezių. Tuo metu astronomija buvo matematikos sudedamoji da- 
lis, nes tiriama dangaus mechanika daugiausia buvo paremta skaičiavimais. 
Traktate atskleidžiami naujausi tiksliųjų mokslų, pagrįstų matematika, laimė- 

jimai, aiškinamos heliocentrinės M. Koperniko idėjos, pasiekusios ir mūsų 
laikus. Ši pirmoji Lietuvoje astronomijos knyga XVIII a. Rusijos caro Petro I 
įsakymu (1707 m.) buvo išversta į rusų kalbą. 

J. Mlodzianovskis savo diplominį darbą „Teoremos apie akį“ („Theorema- 
ta de oculo“), išspausdintą 1641 m., skyrė geometrinės optikos, kuri taipogi 
laikyta matematikos dalimi, klausimams. Traktate pirmiausia pateikiama ana- 
tominių žinių, aiškinamas atvaizdo susidarymas tinklainėje. Po to aprašomi 
katoptrikos, nagrinėjančios sferinius veidrodžius, klausimai, išdėstoma katop- 
trokaustikos, t. y. ugnies išgavimo meno, panaudojus įgaubtus veidrodžius, 
problema. 

1647 m. Akademijoje pasirodė dar vienas geometrinės optikos veikalas - 
J. Reiterio „Iris seu colores apparentes“. Knygoje apie vaivorykštę ir spalvas 
pagrįstai išaiškintas vaivorykštės susidarymas, bandyta aptarti spalvų išsiskyri- 
mą, debesų kilmę. Svarbu tai, kad atkreiptas dėmesys į gamtos reiškinių metodo- 
logiją ir pabrėžta nuoseklaus tyrimo reikšmė, leidžianti daryti apibendrinimus. 

Profesoriaus O. Krygerio paskaitų klausėsi ir karo inžinierius Kazimieras 
Semenavičius (1600 - apie 1661), išgarsėjęs vėliau. Jis buvo kilęs iš Žemaiti- 
jos dvarininkų. K. Semenavičius buvo Akademijos magistras, Lietuvos Di- 
džiosios Kunigaikštystės karo specialistas ir tobulinosi Olandijoje. 1650 m. 
Amsterdame išleistas jo veikalas „Didysis artilerijos menas“ („Artis magna 
Artilleriae“), kuriame autorius sėkmingai taikė įgytas matematikos ir fizikos 
žinias. Šis veikalas žymus tuo, kad netrukus iš lotynų kalbos buvo verčiamas į 
pagrindines Europos kalbas: prancūzų, vokiečių, anglų, olandų, danų. Tokiu 
būdu ilgainiui jis tapo geriausiu artilerijos vadovėliu Europoje. 

Matematine prasme reikšmingas pirmasis veikalo skyrius. Jame aptarti kai 
kurie matematikos klausimai. Rašydamas veikalą, autorius prisipažino, jog 
išstudijavo daugybę tiek laisvųjų, tiek mechaninių menų (t. y. mokslų). Tarp 
išvardytų laisvųjų menų - aritmetika ir geometrija. Darbas svarbus tuo, kad jį 
rašydamas K. Semenavičius rėmėsi ne tik praktika, eksperimentais, bet ir teori- 
ją grindė griežtomis taisyklėmis, kurios buvo sudarytos iš natūrfilosofijos bei 
matematikos žinių. Jis aptarė rutulinių šovinių kalibravimą, t. y. rutulių, paga- 
mintų iš tų pačių medžiagų, spindulio reguliavimą, nagrinėdamas rutulių spin- 
dulių didinimo uždavinį, būtent sprendė atkarpos didinimo (dvigubinimo ar 
trigubinimo) klausimą, kuris buvo įtrauktas į analogišką kubo dvigubinimo ar 
trigubinimo uždavinį. 

K. Semenavičius veikale „Didysis artilerijos menas“ pirmasis istorijoje iš- 
kėlė idėją apie daugiapakopes raketas su trikampiais stabilizatoriais. Jis teigė, 
kad raketos aukščio ir tūtos skersmens santykis dėsningas. Veikalo autorius 
visus inžinerinius sprendimus pagrindė tiksliais matematiniais skaičiavimais 


24 


ir fizikos dėsniais, detaliai aprašė kaip praktiškai naudotis proporcionalu - 
skaičiavimo įrankiu, kuriuo galima sparčiau atlikti sudėtingesnius skaičiavi- 
mus, apibūdino įvairių kraštų matus ir saikus. Apskritai, žymusis K. Semenavi- 
čius minėtame darbe parodė didelę erudiciją ir aukštą matematinę kultūrą. 

K. Semenavičiaus knygos „Didysis artilerijos 
menas“ fragmentas - kubo dvigubinimas ir 
proporcionalo naudojimas 


XVI a. ir XVII 
a. sandūroje Vaka- 
rų Europoje prasi- 
dėjo Naujieji lai- 
kai, turėję įtakos 
tiksliųjų bei gam- 
tos mokslų plėto- 
tei. Šių mokslų, 
tarp jų ir matema- 
tikos, laimėjimai ir 
taikymas kuriant 
naujas technologi- 
jas atsispindėjo 
Vilniaus akademi- 
jos profesorių bei 
jų auklėtinių dar- 
buose. XVII a. pir- 
mosios pusės Lie- 
tuvos mokslo vyrų 
traktatuose užfik- 
suoti ne tik naujau- 
si amžiaus laimėji- 
mai, bet ir kai ku- 
rios drąsios idėjos, 
kuriomis paremtas 
dabartinis matema- 
tikos mokslas. Tai- 
gi galima daryti iš- 
vadą, jog Vilniaus 
akademijos mate- 
matikos mokymo 
lygis buvo toks 
pat, kaip ir Vakarų 
Europos universi- 
tetų. 

Tačiau Vilniuje vaisingai pradėtus profesoriaus O. Krygerio ir jo mokinių 
tiksliųjų mokslų darbus nutraukė 1655-1661 m. vykusi rusų okupacija bei 
užsitęsę Respublikos karai su Švedija ir Rusija. Tuo metu smuko ekonominis 
ir politinis Lietuvos gyvenimas, silpnėjo Vilniaus akademijos veikla. Pastaro- 
ji ypač nukentėjo 1655-1660 m. karo metu, kai profesūra ir studentai 1658- 
1659 m. pasitraukė į Austriją, Vokietiją, Čekiją. 


IV. Matematika Vilniaus akademijoje karų ir marų 
laikotarpiu 


Po daugiau nei dešimtmetį (1654-1667 m.) trukusių karų ir nelaimių - bado ir 
maro, slėgusių Lietuvą, Vilniaus akademijoje mokymas ir mokslas ėmė vėl palaips- 
niui atsigauti. Nors matematikos dėstymas atnaujintas 1663 m., pastovių dėstytojų 
ilgokai nesulaukta ir vos ne kiekvienais mokslo metais dėstęs vis kitas matematikas. 
Ženklesnių pėdsakų Akademijos veikloje nė vienas iš jų nėra palikęs. Išimtis - 
matematikos profesorius A/bertas Tilkovskis (1625-1695), kuris, sugrįžęs po suiru- 
čių į Vilnių, 1673 m. gavo ordinarinio profesoriaus vardą ir 1673-1675 m. dėstė 
matematiką. Jis buvo kilęs iš Mozūrijos, 1646 m. tapo Jėzuitų ordino nariu, matema- 
tikos mokė Brunsberge, Varšuvoje, mokėjo 9 kalbas, tarp jų ir lietuvių kalbą, parašė 
net 80 veikalų. Už tai pelnytai tituluojamas Lietuvos jėzuitų pažiba. A.Tilkovskio 
knygos rodo puikų Renesanso mokslininkų idėjų išmanymą. Matematinės minties 
raidai Lietuvoje reikšmingi du profesoriaus veikalai: „Įdomioji geometrija“ (pirmą- 
kart išleista 1662 m.) ir „Įdomioji aritmetika“ (pirmąkart išleista 1668 m.). Netrukus, 
t. y. 1692 m. ir 1689 m., išėjo antrasis abiejų knygų leidimas. 

Pirmasis veikalas - „Įdomioji geometrija“ („„Geometria curiosa“) - yra prak- 
tinio pobūdžio. Autorius, pateikęs įvairias metrologijos lenteles, supažindina 
su matavimo instrumentais - G. Purbacho kvadrantu, dar vadinamu geometri- 
niu galometru - pantometrio analogu, plokščiu veidrodžiu ir Jokūbo lazdelė- 
mis. Aprašydamas trigonometrijos pagrindus, A. Tilkovskis funkcijas - sinusą, 
tangentą, sekantą - apibrėžė kaip apskritimo atkarpų santykius, aprašė sta- 
čiuosius ir smailiuosius trikampius. Be to, aptarė elipsės, parabolės savybes, 
išaiškino, kaip apskaičiuoti kūgio, ritinio, rutulio paviršiaus plotą. Praktinį 
pobūdį knygai suteikia ir pateiktas uždavinių sprendimas, pvz., parodoma, 
kaip nubrėžti lygiaplotes plokštumos figūras. 

Kai kurie knygoje pateikti pratimai yra paimti iš Herono Aleksandriškio 
„Metrikos“. Čia Babilono dvasia sprendžiama daugelis uždavinių, pvz., tai- 
syklingojo penkiakampio ploto apskaičiavimas ir pan. Daugelio „enciklope- 
dinių“ uždavinių sprendimas pateiktas prieduose, pvz.: kvadrato didinimas 
duotu santykiu, plokščių figūrų dalijimas reikiamu santykiu, briaunainių tūrio 

skaičiavimas ar taisyklingojo briaunainio „pavertimas“ kubu. 

Antrajame veikale - „Įdomioji aritmetika“ („Arithmetica curiosa“) - šis mokslas 
pristatomas remiantis XVII a. vyravusiu požiūriu. Tai sisteminis kursas, kurį sudarė 
geometrinė aritmetika, maginė aritmetika, mechaninė aritmetika, astronominė arit- 
metika, skaičiavimo aritmetika. Autorius, veikiamas pitagoriečių, kalbėjo apie skai- 
čius, išdėstė kombinatorikos taisyklę, aprašė magiškus kvadratus, supažindino su 
sveikųjų ir trupmeninių skaičių veiksmais, proporcijomis, progresijomis, kvadrati- 
nės ir kubinės šaknų traukimu, o atliekant praktinį skaičiavimą rekomendavo nau- 
doti Nepero lazdeles ir dauginimo ratą. Antrasis knygos leidimas buvo gerokai pa- 
pildytas: įvesta laipsninių skaičių aritmetika, skaičiavimas abaku, pateikta daugiau 
geometrijos, geodezijos, astronomijos, gnomonikos, geografijos žinių, išsamiai iš- 
dėstyta kombinatorikos elementai ir algebros pradmenys. 

1675 m. Lietuvos jėzuitų provincijos kongregacija, nutarusi papildyti Aka- 
demijos matematikos specialistų gretas, kreipėsi į Jėzuitų ordino generolą ir 
kvietė atvykti į Vilnių jau garsų Europoje matematiką Adomą A. Kochanskį 
(1631-1700). Jis buvo kilęs iš Lietuvos Didžiosios kunigaikštystės žemių (ma- 
noma iš Dobrynės), 1652 m. įstojo į Lietuvos provincijos Jėzuitų ordiną ir iki 
XVII a. vidurio suirutės studijavo Vilniaus akademijoje, po to dėstė matemati- 
ką Maince, Florencijoje, Viurcburge, Prahoje ir kitur. Kiek žinoma, Viurcbur- 
ge jis susipažino su matematiku Kasparu Šotu ir pradėjo nuodugniai studijuoti 
matematiką. Vėliau palaikė ryšius su matematikos klasikų Gotfridu V. Leibni- 
cu, iš kurio sužinojo apie labai mažų dydžių skaičiavimą. Leipcige leistame 
„Acta Eruditorum“ 1685 m. A. A. Kochanskis paskelbė straipsnį apie skritulio 
kvadratūros grafinį sprendimo būdą. Kaip teigiama šaltiniuose, garsusis mate- 
matikas jau buvo sutikęs grįžti į jaunystės miestą - Vilnių ir rengėsi tai pada- 
ryti, tačiau netikėtai pakeitė sprendimą, nes gavo pakvietimą vykti į Varšuvą ir 
karaliaus Jono Sobieskio dvare mokyti matematikos karalaitį Jokūbą. 

Koks buvo Vilniaus akademijos matematikos paskaitų turinys XVII a. pa- 
baigoje, rodo to meto rankraštinis palikimas. 1682 m. datuojamo teksto auto- 
rystė priskiriama dėstytojui Steponui Visockiui, dirbusiam Vilniuje 1677-1679 
m. ir 1680-1684 m. Rankraštyje išdėstyti praktinės aritmetikos ir praktinės 
geometrijos kursai. Aritmetikos dalyje išsamiai pateikta dešimtainės sistemos 
struktūra. Veiksmai su sveikaisiais skaičiais aiškinami remiantis taisyklėmis ir 
tuo tikslu sudaryta daugybos lentele. Greta tiesioginių veiksmų dėstomi at- 
virkštiniai veiksmai, kurie panaudojami siekiant patikrinti. Pirmiausia supa- 
žindinama su paprastosiomis trupmenomis, po to - su dešimtainėmis. Bet veiks- 
mai su trupmenomis dėstomi kitokia tvarka: iš pradžių apibrėžiami veiksmai 
su dešimtainėmis trupmenomis, o tik po to - su paprastosiomis. Čia pat paro- 
doma, kaip dešimtainės trupmenos paverčiamos paprastosiomis. Aptarus ben- 

dro didžiausio daliklio ir bendro mažiausio kartotinio sąvokas, tradiciškai 
pateikiama kėlimas kvadratu ir kubu bei kvadratinės, kubinės šaknų traukimas 
iš sveikųjų skaičių, dešimtainių trupmenų ir progresijų. Pabaigoje aprašomos 
astronominės (šešiasdešimtainės), dar vadinamos filosofinėmis, trupmenos. 

Rankraščio praktinės geometrijos dalyje išdėstyta teorija pagal Euklido „Prad- 
menų“ pirmąsias knygas. Siekiant išmokyti atlikti žemės matavimo darbus ar nu- 
braižyti vietovės planą, aiškinama plokštumos figūrų panašumas ir lygumas, dau- 
giakampio dalijimas į trikampius, pateikiama žinių apie skritulį. Stereometrijos 
skyriuje aptariama piramidė, prizmė, ritinys, kūgis. Yra praktinių užduočių, pvz.: 
nustatyti atstumą tarp dviejų punktų, daiktų aukštį, apskaičiuoti sudėtingos for- 
mos žemės sklypo plotą ir pan. Rankraštis iliustruotas piešiniais ir brėžiniais. 

XVIII a. pradžioje pamažu ėmė atsigauti matematikos mokslas Vilniaus 
akademijoje. Tai patvirtina ir išlikę matematikos profesorių paskaitų konspek- 
tai, ir tuo metu jau pradėti leisti šio dalyko vadovėliai. 

Matematinės minties kitimą rodo ir rankraštis, kuris datuojamas 1721 m. ir 
kurio autorystė priskiriama tuo laiku (1720-1731 m.) matematiką dėsčiusiam 
profesoriui Matui Karvackiui. Prieš tai jis dėstytojavo Brunsberge, Lomžoje, 
Slucke ir Gardine. Minėto rankraščio matematinė dalis pateikta konspektyviai, 
be įrodymų. Dėstant aritmetiką supažindinama su įvairiomis skaičiavimo siste- 
momis, nagrinėjamos dešimtainės trupmenos. Geometrija apima planimetrijos ir 
stereometrijos klausimus. Dėstant planimetriją supažindinama su kampais, ap- 
skritimais, trikampiais, trapecijomis, rombais ir lygiagretainiais, o dėstant stere- 
ometriją - su piramidėmis, ritiniais, kūgiais, taisyklingais briaunainiais, sfero- 
mis. Brėžiniuose parodytos kūginiuose pjūviuose gaunamos elipsė, hiperbolė, 
parabolė. Be to, rankraščio autorius pateikė matematikai giminiškų mokslų - 
gnomonikos, geodezijos, geografijos, chronologijos ir astronomijos - žinių. 

1734 m. Vilniuje pasirodė teorinės ir praktinės aritmetikos vadovėlis „Alpha 
Matheseos arithmetica theorica et practica“. Tai Akademijos profesoriaus Marty- 
no Bystžickio, dėsčiusio matematiką 1733-1737 m., veikalas. Iki tol jis dirbo 
Gardine, Katovicuose, Pultuske. Studentams skirtame vadovėlyje pateiktas ben- 
dras aritmetikos kursas, supažindinama su grynosios ir mišriosios matematikos 
mokslo šakomis: trigonometrija, logaritmika, algebra, optika, mechanika, chrono- 
logija, geografija ir kt. Išskiriamas modernus tais laikais dalykas - logaritmai. 
Naujovė ir tai, kad vadovėlyje pateiktas matematikos terminų sąrašas. Autorius 
cituoja Pitagorą, Euklidą, J. Neperą, Ch. Klavijų, Ch. Volfą, A. Tilkovskį ir kt. 
Matematikos kurse taip pat yra geometrijos, kalendoriografijos, ganomonikos, ast- 
ronomijos žinių. Vėliau (1744 m.) Varšuvoje M. Bystžickis išleido „Ūkinę geo- 
metriją“ („Geometrya Gospodarska“), kurioje gvildeno praktiškus klausimus, bū- 
tent: žemės sklypų ploto matavimą, valsčiaus, miesto, pilies plano sudarymą, geo- 

metrinių lentelių taikymą geodezijoje, žemėlapių didinimą ir mažinimą. 

Abiejų Tautų Respubliką XVII a. viduryje - XVIII a. pirmojoje pusėje per- 
sekioję karai ir kitos nelaimės stabdė Lietuvos mokslo pažangą, Lietuvos moks- 
lo lygis vis labiau atsiliko nuo Europos mokslo lygio. Mūsų aptarti šio laiko- 
tarpio matematikos darbai (išspausdinti rankraščiai) liudija apie Vilniaus aka- 
demijoje išlikusį matematikos mokslą. Nors sunkmetį išgyvenusioje Lietuvo- 
je ir neatsirado vien matematikai atsidėjusių profesorių, bet per paskaitas ar 
knygas jų skleidžiamos matematinės idėjos turėjo pasiekti visuomenę. 


V. Matematika Vilniaus akademijoje persiorientavimo 
laikotarpiu 


XVIII a. pradžioje Europoje vis sparčiau vystėsi matematikos mokslas. Jo raidą 
lėmė sėkmingas matematinių metodų taikymas diegiant naujas technologijas, ku- 
rios savo ruožtu skatino mechanikos, fizikos, chemijos mokslų kilimą. Kita vertus, 
naujų matematikos mokslo teorijų atsiradimas darė įtaką atskirų šio mokslo šakų 
iškilimui. Būtent nūdieną vadinamos aukštosios matematikos ištakos ir siekia 
XVIII šimtmetį. Skaičių, pastoviųjų dydžių, figūrų nagrinėjimas papildomas judė- 
jimų, transformacijų, funkcinių priklausomybių tyrimu. Taigi XVIII a. matemati- 
kai daugiausia dėmesio skyrė mažybių analizei (diferencialinio ir integralinio 
skaičiavimo) bei jos taikymui mechanikoje. Buvo kuriama eilučių teorija, diferen- 
cialinė geometrija, kompleksinio kintamojo teorija, variacinis skaičiavimas, dife- 
rencialinių lygčių teorija, tikimybių teorija, skaičių teorija, sprendžiama algebri- 
nių lygčių su radikalais problema. 

Matyt, neatsitiktinai apie XVIII a. vidurį Vilniaus akademijoje mokslinė 
veikla pagyvėjo, nes atsigavo matematikos ir gamtos mokslai. Tam įtakos 
turėjo ir Akademijos auklėtinių siuntimas tobulintis į Vakarų Europą. Ten jie, 
veikiami bręstančių Šviečiamojo amžiaus idėjų, susipažindavo su mokslo nau- 
jienomis, o grįžę į Lietuvą jas dėstydavo. Tokiai galimybei atsirasti padėjo 
Varmijos vyskupo A. S. Grabovskio testamentą vykdant įkurtas fondas, iš ku- 
rio buvo išlaikoma Vilniaus akademijos Matematikos katedra bei skiriamos 
stipendijos studijoms užsienyje. Vėliau stipendijas besitobulinantiems mate- 
matikos mokslo srityje įsteigė Lietuvos didikai M. Čartoriskis, A. Tyzenhau- 
zas. Taigi susiklosčius palankioms aplinkybėms XVIII a. matematikos absol- 
ventai iš Lietuvos išvyko gilinti žinių pas garsius matematikus: į Prahą pas 
J. Steplingą (1716-1778), į Paryžių pas Ž. Lalandą (1732-1807), A. C. Klerą 
(1713-1765), į Marselį pas E. Pezeną (1692-1776) ir kt. 

Vienas iš Akademijos auklėtinių, gavęs stipendiją ir tapęs garsiu matemati- 
ku, buvo Tomas Žebrauskas (1714-1758 ). Jis buvo kilęs iš istorinių Lietuvos 

žemių - Naugarduko, dėstė Kaune, Kražiuose, Ilūkstėje, po to - Vilniaus akade- 
mijoje, puikiai mokėjo lietuviškai, todėl buvo dažnai siunčiamas į kolegijas, 
kurioms reikėjo lietuviškai kalbančių pedagogų. Įvertindama T. Žebrausko ga- 
bumus ir žingeidumą, Vilniaus akademijos vadovybė 1750 m. siuntė jį į Vieną 
bei Prahą studijuoti matematikos mokslų. Prahoje jis pateko pas matematiką, 
fiziką, astronomą profesorių Juzefą Steplingą, kuris matematiką laikė svarbesne 
už filosofiją ir propagavo naujausius matematikos laimėjimus, atsispindėjusius 
I. Niutono, G. Leibnico, Ch. Volfo, L. Oilerio, J. Bernulio darbuose. 

1752 m. grįžęs į Lietuvą, T. Žebrauskas gavo magistro laipsnį, jis buvo 
tituluojamas „professor matheseos“, kur žodis mathesis suprantamas kaip tiks- 
liųjų mokslų visuma. 

1753 m. T. Žebrauskas pradėjo vadovauti Matematikos katedrai, įvedė mate- 
matikos specialybę (atskirai nuo filosofijos), suteikdamas šio dalyko dėstymui 
naujumo. Tai rodo T. Žebrausko sudaryto matematikos mokslų viešųjų egzami- 
nų programos, reikalaujančios gerai mokėti matematiką: atsakyti į teorijos klau- 
simus, įrodyti teoremas, išspręsti uždavinius. Nemažai dėmesio jis skyrė prakti- 
niam matematikos taikymui, pvz., žemės matavimo reikalų išmanymui. Tačiau 
svarbiausias T. Žebrausko nuopelnas - dėstomo matematikos kurso praplėti- 
mas, sumoderninant turinį. Jo sudarytose programose daug naujovių - logarit- 
mai, plokštumos trigonometrija, bikvadratinės ir kubinės lygtys, kompleksiniai 
skaičiai, diferencialinis ir integralinis skaičiavimas. Atliekant diferencialinį skai- 
čiavimą aptariama algebrinių reiškinių diferenciavimas, diferencialas, kreivių, 
t. y. apskritimo, parabolės, liestinių suradimas, algebrinių kreivių maksimumo ir 
minimumo ieškojimas. Aiškinant integralinį skaičiavimą pateikiami kreivės iš- 
tiesinimo, arba lanko ilgio ieškojimo, įvairių plokštumos figūrų, t. y. trikampio, 
skritulio, elipsės, Dekarto lapo, Hipokrato mėnulių ploto apskaičiavimo uždavi- 
niai. Minėtos programos rodo, kad tuo metu jau buvo topografijos praktika. 
Taigi, Akademijoje dėstytas matematikos kursas ne tik apėmė įprastinius aritme- 
tikos ir geometrijos dalykus, bet ir susiejo pastaruosius mokslus, remdamasis 
analizinės geometrijos bei matematinės analizės pradmenimis. Sudarant tokią 
tuo metu modernią matematikos kurso programą daugiausia įtakos turėjo Ch. Vol- 
fo vadovėliai „Arithmetica et Analysis“, „Elementale geometriae“. 

Įžanginėje paskaitoje 1752 m. T. Žebrauskas, supažindindamas su naujau- 
siais matematikos mokslo atradimais, ištarė garsiąją frazę: „Tiktai matemati- 
kos mokslai galėtų pagydyti filosofiją“. Likdamas ištikimas matematikos moks- 
lui plačiąja prasme ir skelbdamas moderniąją empirinę metodologiją, jis įkūrė 
„matematikos muziejų“ - fizikos-matematikos kabinetą, kuris buvo aprūpin- 
tas įvairiais prietaisais eksperimentams, demonstravimui ir astronominiams 
stebėjimams. Be to, šiame kabinete buvo kaupiama atskira mokslinė bibliote- 

ka. T. Žebrauskas buvo ne tik geras matematikas, bet ir talentingas pedagogas. 
Tai liudija 1756 m. jo rašytas laiškas mokytojui į Prahą: „Mano aistra nesusil- 
pnėjo. Su vienodom pastangom dėstau matematikos žinias nuostabiam jauni- 
mui. Greitai sulauksių norimo atpildo už mano darbą, nes mano mokiniai, 
studijuodami teologiją, vis tik matematikos nepamiršta, laikydami užmiršti tai 
nusikaltimu“. 1755 m. T. Žebrauskas parengė išsamias aritmetikos, algebros, 
geometrijos, geodezijos, trigonometrijos, kosmografijos ir horografijos (gno- 
monikos) egzaminų programas. Tikėtina, jog jis rengėsi išleisti matematikos 
vadovėlius, skirtus aukštajai mokyklai bei kolegijoms, tačiau įvairialypė veikla 

(ne tik tiksliųjų mokslų, 
bet ir architektūros srityse) 
ir ankstyva mirtis sutrukdė 
įgyvendinti sumanymus. 
T. Žebrausko pradėtus 
darbus matematikos baruo- 
se tarsi pratęsė jo auklėti- 
nis, filosofijos daktaras, 
matematikos profesorius 
Jokūbas Nakcijonavičius 
(1725-1795). Jis, 1754 m. 
baigęs Akademiją, mokė 
matematikos Ilūkstėje. 
Laikydamasis savo pirmta- 
ko profesoriaus T. Žebraus- 
ko tradicijų, 1758 m. Vil- 
niuje pradėjo skaityti ma- 
tematikos kursą. J. Nakci- 
jonavičius sekė jau minė- 
tu Ch. Volfu (1679-1754) 
(pastarasis rėmėsi mokyto- 
ju G. Leibnicu, matemati- 
koje taikiusiu bendrąjį pa- 
žinimo metodą) ir bandė 
matematikos metodais grįs- 
ti kitus mokslus. Anot 
Ch.Volfo, matematikos 
metodas - vienintelis 
mokslinis, filosofinis meto- 
das. Dėstydami pagal 

Ch.Volfo vadovėlius, lektoriai per paskaitas turėjo pateikti tikslias formuluo- 
tes ir aiškias, logiškas išvadas. J. Nakcionavičius, veikiamas Ch.Volfo, ėmėsi 
rašyti išsamų matematikos vadovėlį, kuriame išdėstė paskaitų kursą, atitinkan- 
ti to meto mokslo lygį. Jis aptarė matematinės analizės dalykus - diferencijavi- 
mą, integravimą, begalinių eilučių skaičiavimą. Vadovėlyje turėjo būti at- 
skleista Ch.Volfo propoguojama metodika. Tačiau J. Nakcionavičiui pavyko 
išleisti tik dvi „Praelectiones mathematicae ex Wolfianis elementis adorna- 
tae“ dalis: pirmoji, t. y. „Aritmetikos elementai“, pasirodė 1759 m., o antroji - 
„Geometrijos elementai“ - 1761 m. Rašydamas šį vadovėlį, autorius bandė 
atskleisti bendrą matematikos mokslo sampratą. Nors iš pavadinimo aišku, jog 
matematikos paskaitas J. Nakcionavičius rengė remdamasis Ch. Volfu, bet kai 
kuriuos klausimus jis išdėstė kūrybiškai, papildydamas juos. Pvz., aprašyda- 
mas trigonometrines funkcijas, apžvelgė jų istoriją, kalbėdamas apie šių funk- 
cijų lenteles, minėjo M. Koperniko nuopelnus, o dėstydamas aritmetiką primi- 
nė jau primirštą skaičiavimą „ant linijų“. 

Pirmojoje vadovėlio dalyje dėstomi aritmetikos ir algebros dalykai. Pra- 
džioje aptariama matematikos metodas, struktūra ir elementai, po to - jų tarpu- 
savio ryšiai bei dėstymo principai. Aritmetikos dalykai dėstomi taip: apibrė- 
žiamos pagrindinės sąvokos - skaičius, sveikieji, racionalieji, iracionalieji 
skaičiai, aptariama dešimtainė skaičiavimo sistema, apibūdinami aritmetikos 
veiksmai ir pateikiama 10 aritmetikos aksiomų. Po to aiškinami aritmetikos 
veiksmai su natūriniais skaičiais, nagrinėjami santykiai, geometrinės propor- 
cijos bei paprastosios (dar vadinamos vulgariosiomis) trupmenos. Aritmetikos 
veiksmai dėstomi remiantis proporcijų teorija. Aiškinami tradiciniai aritmeti- 
kos dalykai - kėlimas kvadratu ir kubu bei atitinkamų laipsnių šaknų trauki- 
mas. Logaritmų teorija pateikiama sugretinus aritmetinę ir geometrinę progre- 
sijas. Taip aiškinant geometrinę progresiją supažindinama su dešimtainėmis 
trupmenomis, o veiksmų su jomis mokoma naudojant logaritmus. Be to, patei- 
kiama šešiasdešimtainių trupmenų samprata, aprašomi matavimo vienetai. 

Antrojoje vadovėlio dalyje aiškinami geometrijos ir trigonometrijos daly- 
kai. Medžiaga dėstoma siejant ją su Euklido „Pradmenimis“. Šioje dalyje yra 
pakankamai praktinių priedų, įskaitant žemės matavimo klausimus. Medžiaga 
dėstoma nuosekliai: pirmiausia aiškinami planimetrijos terminai ir sąvokos, 
apžvelgiamos geometrijos aksiomos, po to kalbama apie tieses, trikampių ly- 
gumą ir panašumą, įrodomos teoremos apie kampus ir apskritimus. Šioje vado- 
vėlio dalyje nemažai praktinių uždavinių, pvz.: nubrėžti tiesę, nustatyti atkar- 
pų ilgi, nubrėžti apskritimą, matlankiu išmatuoti kampą. Atskirai aprašytas 
matavimo instrumentas su nonijumi, naudojamas kampams lauke apskaičiuo- 
ti. Aiškinama kaip atlikti praktinius darbus: sudaryti „geometrinę skalę“, 

nustatyti atstumą tarp dviejų neprieinamų vietovės taškų, apskaičiuoti daikto 
aukštį. Šiuo tikslu supažindinama su geodeziniais prietaisais, darbo su jais 
metodika. Apskritimas, keturkampiai (lygiagretainis, rombas, trapecija), įbrėž- 
tiniai ir apibrėžtiniai daugiakampiai nagrinėjami atskiruose skyriuose. Spren- 
džiant atitinkamus brėžimo uždavinius, teorinė medžiaga naudojama siekiant 
geodezijos tikslų ir pateikiama menzulinė nuotrauka. Su praktika buvo sieja- 
mas plokštumos figūrų matavimas, figūrų kompozicijų, tiesių ir plokštumų 
padėties erdvėje, briaunainių ir sukinių paviršiaus bei tūrio nustatymas. 

J. Nakcionavičius akcentavo lietuviškus ilgio, ploto matus, minėdamas 
valaką, margą, šniūrą, rykštę, rykštelę, liniją. Tikėtina, kad įtakos tam turėjo 
Krokuvos universiteto profesoriaus Stanislovo Solskio (1622-1701) parašyta 
„Lenkiška geometrija“ („Geometria Polska“), išleista 1683-1686 m., kurioje 
pabrėžiami analogiški dalykai. J. Nakcionavičiaus vadovėlio pabaigoje apta- 
riama plokštumos trigonometrijos dalykai ir kalbama apie sinusų, tangentų, 
sekantų reikšmių lentelių sudarymą bei trikampio sprendimą ir jo taikymą 
geodezijos praktikoje. 

XVIII a. antrosios pusės matematikos mokslo lygis Vilniaus akademijoje 
atsispindi J. Nakcionavičiaus bei J. Povilavičiaus parengtame ir 1758 m. išleis- 
tame uždavinyne „Baigtinių ir begalinių dydžių analizės pratybos“ („Exerci- 
tationes in analysi cum finitorum tum infinitorum mathematicae“). Uždaviny- 
no pradžioje pateikiama menamieji skaičiai, po to aiškinama binomo formulė, 
abi progresijos, geometrija, trigonometrija, kūgio pjūviai. Kitoje dalyje dėsto- 
ma diferencijavimo taisyklės, maksimumo ir minimumo apskaičiavimas, krei- 
vių liestinės nustatymas, įvairių plokštumos figūrų, t. y. Dekarto lapo, cikloi- 
dės, Dioklo cisoidės, parabolinių mėnulių, elipsės, hiperbolės ir parabolės 
sektorių ir kt., ploto apskaičiavimas, kreivių, t. y. elipsės, parabolės, cikloidės, 
logaritmikos, ilgio nustatymas, rutulio, kūgio, kūgio pjūvių ir cisoidės suki- 
mosi kūnų tūrio bei paviršiaus ploto apskaičiavimas ir panašūs uždaviniai. 
Sudarydami uždavinyną, autoriai rėmėsi užsienio matematikų Ch. Klavijaus, 
R. Karteso, Ch. Volfo, C. Renaldinio, G. Leibnico ir kt. veikalais. 

XVIII a. viduryje Vilniaus akademija garsėjo ne tik matematikos mokslo 
naujovėmis, bet ir glaudžiais mokslininkų ryšiais su Vakarų Europos moksli- 
ninkais. Tų ryšių buvimą rodo ne vien vykimas tobulintis į garsius mokslo 
centrus. 1761-1763 m. Vilniuje apsistojo prancūzų mokslininkas Žanas Ro- 
sinjolis, kuris Akademijoje ėjo matematikos profesoriaus pareigas ir kuris plė- 
tojo mokslinę veiklą. Jis buvo sumanęs išleisti trigonometrijos vadovėlį - 
pirmąjį vadovėlį Vilniaus akademijoje, skirtą vien šiam dalykui.Tai patvirtina 
likęs to paties pavadinimo rankraštis. Trigonometriją autorius suprato kaip 
mokslą apie trikampius, t. y. kaip geometrijos dalį, ir, dėstydamas kursą, labiau 

orientavosi į sferinę trigonometriją. Trigonometrines funkcijas (sinusą, tan- 
gentą, sekantą) jis apibrėžė per atitinkamas trigonometrines linijas, išreikštas 
apskritimo spindulio dalimis. Aiškindamas tiesinės trigonometrijos elemen- 
tus, kalbėjo apie minėtų trijų trigonometrinių funkcijų reikšmių lentelių suda- 
rymą, vis dar palikdamas nuošalyje to meto matematikoje jau plačiai naudotas 
kitas trigonometrines funkcijas - kosinusą, kotangentą, kosekantą. Dėstyda- 
mas medžiagą Ž. Rosinjolis aprašė trigonometrinių funkcijų priklausomybę 
įvairuojant kampams bei imant funkcijų sumą, skirtumą, pusės ir kartotinių 
kampų funkcijas. Toliau jis parodė, kaip naudojantis lentelėmis ir remiantis 
trigonometrinėmis funkcijomis galima rasti nežinomus trikampio elementus. 
Vadovėlio autorius daug dėmesio skyrė dešimtainiams logaritmams, jų pa- 
grindinėms savybėms ir lentelių sudarymui. Palyginti mažos apimties skyriuje 
jis supažindino su algebros elementais ir išaiškino pirmo laipsnio lygčių spren- 
dimą. Ypač daug dėmesio Ž. Rosinjolis skyrė teorijos taikymui praktinėje 
veikloje - nagrinėjo geodezinių, astronominių uždavinių sprendimą (pvz., 
pateikė nuotolio iki neprieinamo objekto ar upės pločio, daikto aukščio (kal- 
no, bokšto, debesų aukščio) nustatymą, aprašė prietaisus, naudojamus žemės 
sklypams matuoti, pateikė supratimą apie žemėlapių sudarymą. Autorius iš- 
plėtė trigonometrijos taikymo objektą nurodydamas, kaip apskaičiuoti atstu- 
mą tarp Žemės ir Mėnulio, nustatyti Mėnulio dydį ir žinant atstumą iki Mėnu- 
lio, apskaičiuoti nuotolį nuo Žemės iki Saulės. 

Dar vienas Ž. Rosinjolio nuopelnas Lietuvos matematikos mokslui yra tas, 
jog jis įžvalgiai parinko keletą gabių auklėtinių ir nukreipė juos tolimesniems 
moksliniams darbams. Vėliau buvo laikomasi tradicijos perspektyvius krašto 
žmones siųsti moksliniais tikslais į Europą ir ten semtis patyrimo, modernizuo- 
jant matematinę mintį. 1761-1764 m. jėzuitai Martynas Počobutas ir Kazimie- 
ras Naruševičius, gavę M. Čartoriskio stipendiją, tobulinosi matematikos sri- 
tyje (Prancūzijoje, Marselyje ir Avinjone), o po to Italijoje. Grįžę į Lietuvą, 
abu tapo matematikos profesoriais ir perėmė iš J. Nakcionavičiaus bei Ž. Ro- 
sinjolio šio dalyko dėstymą. 

K. Naruševičius (1730-1803) iki išvykimo į užsienį matematiką dėstė Ko- 
legijoje, o grįžęs 1764-1767 m. skaitė matematikos kursą Akademijoje. Išli- 
kusi jo sudaryta plokštumos trigonometrijos egzaminų programa leidžia spręs- 
ti apie dalyko turinį: be teoremų, formulių, yra skaičiavimo uždavinių, prakti- 
nių klausimų (pvz.: naudojimasis goniometriniais prietaisais, neprienamų ob- 
jektų matavimas iš tolo ir pan.). Vėliau K. Naruševičius dirbo administracinį 
darbą Vilniaus akademijoje, dar vėliau - Lietuvos Vyriausiojoje mokykloje. 

M. Počobutas-Odlianickis (1723-1810) buvo kilęs iš Gardino srities lietuvių 
bajorų giminės. Jis 1745 m. įstojo į Jėzuitų ordiną, 1751 m. baigė Vilniaus akade- 

miją. Grįžęs iš užsienio 1764 m. Akademijoje dėstė matematiką, tačiau netrukus 
buvo paskirtas Astronomijos observatorijos vedėju, o pertvarkius Akademiją į 
Vyriausiąją Lietuvos mokyklą, 1730 m. tapo jos rektoriumi. Nors M. Počobutas- 
Odlianickis greitai pasitraukė iš matematikos srities, šio mokslo nepamiršo ir viso- 
keriopai jį rėmė, o 1772 m. išleido prancūzo A. Klero geometrijos vadovėlio 
vertimą į lenkų kalbą „Geometrijos pradmenys“ („Poczatki geometryi“). Ši moky- 
mo priemonė nebuvo skirta Akademijos studentams, nes vertėjas laikėsi nuomo- 
nės, jog aukštojoje mokykloje turi būti studijuojama tarptautine, t. y. lotynų, kal- 
ba. 1783 m. Vilniuje pasirodė irgi jo versto J. Liuiljė vadovėlio „Algebra liaudies 
mokykloms“ („Algebra dla szkol narodowych“) trečiasis leidimas. 

Reikėtų paminėti dar vieną matematikos profesorių, po K. Naruševičiaus 
metus dėsčiusį matematiką - Liudviką Raškovski(1735-?). Jis gimė Lietuvoje, 
1755 m. įstojo į Vilniaus kolegiją, vėliau (1778 m.) dirbo Kaune. Jo 1774 m. 
paliktuose „Pasiūlymuose“ yra mintis, jog „filosofavimo metodas, duotas Niu- 
tono,„Pradmenyse“ ir „Optikoje“ taip save pateisino, kad XVIII a. antroje pusė- 
je kiekvienas matematikas arba gamtotyrininkas yra šio metodo šalininkais. 
Tokie aukštosios algebros ir geometrijos žinovai, kaip fizikas Petro van Mus- 
schenbroekas, matematikas Colinas Maclaminas, astronomas Espritas Pezena 
buvo šio metodo šalininkais“. Tai dar kartą patvirtina faktą, kad Vilniaus aka- 
demijoje tuo metu buvo naujovių matematikos srityje. 

Stiprėjant aukštajai mokyklai Vilniuje, apie XVIII a. vidurį visoje Lietuvoje 
buvo plečiamas vidurinių mokyklų tinklas. Tose mokyklose matematikos mo- 
kė daugiausia Akademijos auklėtiniai, iš kurių tik vienas kitas vėliau tapo pro- 
fesoriumi. Jie, dėstydami mokyklose, tikriausiai naudodavosi savo konspektais 
ar akademiniais vadovėliais. Tačiau ilgainiui buvo susirūpinta matematikos va- 
dovėlių vidurinėms mokykloms rašymu. Tokius bandymus liudija išlikę XVII- 
XVIII a. matematikos vadovėlių, veikiausiai skirtų minėtoms mokykloms ran- 
kraščiai. Iš jų galima sužinoti, kad pirmiausia buvo aiškinama geometrija, tiks- 
liau planimetrija, po to pateikiama šiek tiek aritmetikos bei algebros žinių. 
Jaučiamas propedeutinis, grynai praktinis geometrijos dėstymo stilius. 

XVIII a. viduryje jau pasirodė išsamesnių matematikos vadovėlių, skirtų 
vidurinėms mokykloms. Nuodugniu mokyklinės matematikos vadovėliu lai- 
kytinas 1757 m. Vilniuje išleistas Antano Lenčevskio veikalas „Matematyki 
Polskiej, Xiega I - Matematyka szkolna“. Jame, be mokyklinės bendrosios 
matematikos teorijos, pateikiama specialiųjų žinių matininkams bei supažin- 
dinama su Europos kraštų pinigais. 

Yra duomenų, rodančių, jog Kražių kolegijos mokytojas S/anis/ovas Jure- 
vičius, kuris 1745 m. dirbo geometrijos profesoriumi Akademijoje, 1753 m. 
parengė darbą „Matematiniai geometrijos ir geodezijos įrodymai, padaryti te- 
oremų ir problemų sprendimais“ (,„Demonstratio mathematica ex Geometria et 
Geodaesia per resolutionem theorematum et problematum facta“). Be to, jam 
priskiriama dar dviejų geometrijos (1768 m., 1769 m.) ir vieno aritmetikos 
(1767 m.) rankraštinių darbų autorystė. 

S. Jurevičius savo darbe pristatė ir Vladislovo Dulevičiaus vadovėlį „Ele- 
menta Algebrae ad Arithmeticam speciosam et Geometriam sublimiorem ap- 
plicatae“, kuris datuojamas 1766 m. Tai ne tik algebros pradmenų, bet ir geo- 
metrijos bei gnomonikos pagrindų vadovėlis, skirtas vidurinėms mokykloms. 
Algebros pradmenis sudaro pirmojo ir antrojo laipsnio lygtys, o geometrijos 
pagrindus - kūgio pjūvių teorija. 

Taipogi minėtini tuo metu Vilniuje išspausdinti mokykliniai vadovėliai: 
„Aritmetika ir geometrija mokykloms jaunuomenei naudoti“ („Arytmetika i 
Geometrya dla požytku szkolnej mlodzi“, išleista 1772 m., autorius - Vilniaus 
pijorų kolegijos profesorius Jozefas Markvartas), „Elementarinės algebros ir 
geometrijos paskaitos“ („Lectiones elementaris Algebrae et Geometriae“, iš- 
leista 1773 m., autorius - Karolis Šerferis). Pastarasis - Vienos universiteto 
matematikos profesorius, rašydamas šį vadovėlį, rėmėsi N. L. Lakailio veikalu. 

Dar XVII a. Europos matematikos mokslininkai ieškojo būdų, kaip paleng- 
vinti varginančią skaičiavimo praktiką. Tuo tikslu įvairiuose miestuose buvo 
pradėtos kurti skaičiavimo mašinos, o šioje srityje labiausiai pasižymėjo V. Ši- 
kardas, B. Paskalis, G. Leibnicas ir kt. Tokios kūrybos rezultatu galima laikyti 
XVIII a. antrojoje pusėje Lietuvos Didžiosios Kunigaikštystės mieste Nesvy- 
žiuje mechaniko Jevnos Jakobsono sukurtą mechaninę skaičiavimo mašiną. 
Joje išgraviruotame tekste teigiama, jog tai - matematinis prietaisas, skirtas 
„sumavimo, atimties, daugybos ir dalybos uždaviniams nuo vieneto iki tūks- 
tančio milijonų ir likutį nuo dalybos čia galima suskirstyti trupmenomis“. Ši 
mašina Nesvyžiuje buvo sukonstruota neatsitiktinai: šiame mieste buvo didi- 
kų Radvilų, garsėjusių mokslo ir meno rėmimu, rezidencija, be to, ten veikė 
žymi visoje šalyje Jėzuitų kolegija, įsteigta dar 1584 m. 

Taigi Lietuvos mokslas, XVIII a. pirmojoje pusėje išgyvenęs sunkmetį, 
susijusį su krašto ekonominiu, politiniu ir socialiniu smukimu, minėto šimt- 
mečio antrojoje pusėje pradėjo atsigauti. Vilniaus akademija, užmegzdama 
ryšius su žymiais Europos mokslo centrais ir perimdama iš jų mokslo naujoves, 
sėkmingai siekė pažangos. Tai rodo ir šio laikotarpio matematinės minties 
raida Lietuvoje. Perversmą matematikos moksle padarę I. Niutono, G. Leibni- 
co atradimai padėjo formuoti šiuolaikinę aukštąją matematiką. Naujas teori- 
nes ir praktines idėjas per paskaitas skleidė matematikos profesoriai T. Žeb- 
rauskas, J. Nakcionavičius ir kt. Be to minėtinas bandymas sukurti pirmąją 
Lietuvoje matematinę mašiną. 


VI. Matematika LDK Vyriausiojoje mokykloje 


Popiežius Klemensas XIV, burbonų spaudžiamas, 1773 m. panaikino Jė- 
zuitų ordiną, buvusį viena iš reikšmingiausių Lietuvos vienuolijų ir globojusį 
Vilniaus akademiją nuo įkūrimo. Tuomet Abiejų Tautų Respublikos seimas 
nutarė sudaryti Edukacinę komisiją, kuriai buvo pavesta pertvarkyti švietimo 
sistemą. 1781 m. Vilniaus akademija buvo pavadinta Lietuvos Didžiosios Ku- 
nigaikštystės Vyriausiąja mokykla (Schola Princeps Magni Ducatus Lithua- 
niae). Jai teko rūpintis Lietuvos švietimo apygardai priklausančiomis mokyk- 

lomis. Beje, čia nuo 1783 m. buvo rengiami ir mokytojai pasauliečiai. Tokiu 
būdu 1773 m. prasidėjusios reformos neaplenkė ir Vilniaus universiteto, kuria- 
me jau randame sumodernintą matematikos kursą, o jis buvo dėstomas ne pras- 
čiau nei Oksfordo ar Kembridžo universitetuose. 

Tarsi tiltas, jungęs vieno ir kito laikotarpio Vilniaus aukštosios mokyklos 
matematikos mokslą, buvo matematikos profesoriaus Pranciškaus Ksavero 
Norvaišos (1742-1819) nuveikti darbai. Jis yra kilęs nuo Adutiškio, 1757 m. 
įstojo į Jėzuitų ordiną, Vilniaus akademijoje baigė filosofijos mokslus. Dar 
būdamas studentu jis lankė matematikos paskaitas pas profesorių Ž. Rosinjolį, 
pats savarankiškai lavinosi studijuodamas J. Nakcionavičiaus „Matematikos 
paskaitas“. P. Norvaiša šalutinių studijų dėka susipažino su I. Niutono kūryba 
ir susižavėjo ja taip, kad pagal šio matematikos klasiko veikalus rengė ir skaitė 
kursus, vartodamas net jo terminus. 1760 m. matematikos žinių sėmėsi Prancū- 
zijoje, Nansi mieste. Padirbęs kiek laiko Gardino matininkų mokykloje, P. Nor- 
vaiša 1767 m. buvo pakviestas į Vilniaus akademiją dėstyti matematikos, ir iki 
1810 m. ėjo profesoriaus pareigas. Dirbdamas Akademijoje, jis buvo tvirtos 
tautinės savimonės, gerai išmanė lietuvių kalbą, o savo mokinius skatino do- 
mėtis matematika. P. Norvaiša, apie savo mokinius kalbėdamas su pasididžia- 
vimu, pabrėžė, kad lietuvių tautoje yra talentingų žmonių, gebančių perimti 
matematikos žinias ne blogiau negu kitos nuo amžių mokslais garsėjančios 
tautos. 1777-1782 m. P. Norvaiša lankėsi Vakarų Europoje, kur Anglijoje 
toliau tyrinėjo I. Niutono matematikos atradimus. Grįžęs drauge su auklėti- 
niais, įkvėptas modernios anglų matematikos, įrodinėjo I. Niutono teoremas. 
1784 m. P. Norvaiša paskaitų konspekte teigė: „Praeitais metais dėsčiau auklė- 
tinių labui labai svarbius klausimus iš Niutono „Universaliosios aritmetikos“, 
prie to dėstymas buvo apvainikuotas auklėtinių triūsu, uolumu ir žymiais pa- 
siekimais, daug didesniais, nei aš galėjau laukti, įrodančiais, kad lietuvių ta- 
lentas lygiai taip, kaip ir gabumai kitų tautų, kurioms matematinės žinios die- 
giamos jau tiek amžių, aukščiausiu laipsnių tinkami įveikti sunkų ir aukštą 
matematikos mokslą, kai tam palankumo rodo mokslinė vadovybė“. 

Po švietimo reformos pagrindinius matematikos dalykus LDK Vyriausio- 
joje mokykloje dėstė arba profesoriai (tapę dar iki 1773 m.), arba Akademijos 
auklėtiniai. Plėtojantis matematikos mokslui Vyriausiojoje mokykloje imta 
specializuotis. Vietoj fakultetų buvo formuojamos kolegijos, tarp jų ir Fizikos 
kolegija. Pastarojoje buvo įkurta Taikomosios matematikos katedra ir atskirta 
Aukštosios matematikos katedra, kuriai nuo 1783 m. vadovauti pavesta P. 
Norvaišai. Nors profesoriaus skaitytų paskaitų konspektas neišliko, tačiau iš 
kruopščiai parengtų ir kiekvienais mokslo metais išleistų paskaitų prospektų 
galima spręsti apie jų turinį. Pirmiausia į akis krenta P. Norvaišos skaityto 

kurso enciklopediškumas. Ji sudarė aritmetika, kombinatorika, tikimybių te- 
orijos pradmenys, algebrinių lygčių teorija, žinios apie kūginius pjūvius, be- 
galinių mažybių analizė, eilučių teorijos elementai ir kiti klausimai. Žodžiu, 
matematikos žinios nuo antikos iki XVIII a. antros pusės. Per aukštosios mate- 
matikos paskaitas P. Norvaiša dėstė analizinę geometriją, aukštąją algebrą bei 
analizės naujoves (diferencialines lygtis, variacinį skaičiavimą ir eilučių teori- 
ją, skaičių teoriją, tikimybių teoriją). Pagrindinės idėjos, kuriomis profesorius 
rėmėsi rengdamas kursą, buvo R. Dekarto koordinačių metodas ir I. Niutono 
bendroji kreivių teorija. Jos atsiradimui turėjo įtakos R. Dekartas. Nemažai 
dėmesio skiriama trečios ir ketvirtos eilės algebrinėms kreivėms, niutoninių 
„fiuksijų“ ir „fliuentų“ skaičiavimui. Būtent pastarųjų pagrindu yra plėtoja- 
ma algebrinių ir transcendentinių kreivių teorija. Laikantis nuoseklumo, krei- 
vių teorija siejama su bendrąja lygčių teorija. 

P. Norvaiša, dėstydamas aukštosios matematikos kursą, rėmėsi net 72 pasauli- 
nio garso matematikų (I. Niutono, K. Makloreno, G. Kramerio, D. Bernulio, A. Kle- 
ro, B. Teiloro, J. Lagranžo, P. Fermos, Diofanto, L. Oilerio, G. Kardano, F. Vietos, 
J. L. Dalambero, G. Leibnico, J. Nepero, J. Valio, J. A. N. Kondorse ir kt.) darbais. 

P. Norvaiša - vienas iš žymiausių XVIII a. ir XIX a. sandūros matematikų 
Lietuvoje. Jo plati erudicija ir pasiaukojamas darbas padėjo ne tik išlaikyti, 
bet ir pakelti matematikos mokslo lygį Vilniaus akademijoje. Dėl šių nuopel- 
nų profesorius neatsitiktinai buvo tituluojamas karališkuoju matematiku ir 
renkamas Italijos mokslų akademijos Veronoje nariu korespondentu. Be to, jis 
pasižymėjo ir astronomijos srityje, vadovavo inžineriniams Nemuno valymo 
darbams. Randama užuominų apie profesoriaus turėtą sumanymą Vilniuje leisti 
matematikos žurnalą „Acta Mathematica“. 

Naujai sukurtai Taikomosios matematikos katedrai vadovauti buvo pati- 
kėta Zadui Kundzičiui (1747-1329). Jis gimė Krinčine, prie Pasvalio, baigė 
Vilniaus akademiją. Nuo 1777 m. tapo viceprofesoriumi, pradėjo dėstyti ele- 
mentariąją matematiką. Kurso pavadinimas buvo santykinis, nes T. Kundžzi- 
čius skaitė paskaitas ir apie aukštesniųjų laipsnių algebrines lygtis, begalinių 
eilučių teoriją, diferencialinio ir integralinio skaičiavimo pagrindus bei jų 
taikymą geometrijoje, mechanikoje, suprantama, tuo peržengdamas elementa- 
riosios matematikos ribas. 1780 m. jam buvo suteiktas taikomosios matemati- 
kos profesoriaus vardas. T. Kundzičius, skaitydamas taikomosios matemati- 
kos paskaitas (iki išėjimo į pensiją 1303 m.), vadovavosi prancūzų astronomo 
ir matematiko N. L. Lakailio (1713-1762 ) vadovėliu „Mechanikos paskai- 
tos“. Vadovėlis (į lotynų kalbą išverstas 1759 m.), buvo naudojamas įvairiose 
Europos aukštosiose mokyklose ir jį sudarė išsamus mechanikos kursas. Profe- 
sorius T. Kudzičius į taikomosios matematikos kursą įtraukė ir papildomus 

dalykus - hidrostatiką, hidrauliką, aerometriją, architektūrą, fortifikaciją, pi- 
rotechniką. 

Taigi, LDK Vyriausioji mokykla toliau tęsė pažangias Vilniaus akademi- 
jos tradicijas. Joje veikusiame Fizikos fakultete, kaip jau minėta, toliau dėstė 
dalis tų pačių matematikos profesorių, o klausytojai liko tie patys. Šiuo laiko- 
tarpiu Fizikos kolegijoje išsiskyrė grynoji matematika, apimanti elementarią- 
ją ir aukštąją matematiką, bei taikomoji matematika, apimanti giminingus tiks- 
liuosius mokslus, kuriuose taikomi matematikos metodai. Pagrindinis Vyriau- 
siosios mokyklos tikslas buvo rengti pedagogus ir mokyklų vadovus visai 
Lietuvos švietimo apygardai. Edukacinė komisija, vykdydama švietimo refor- 
mą, rūpinosi vadovėlių, atitinkančių naujas mokymo programas, leidimu ir 
platinimu. 1775 m. buvo paskelbtas reformuotos mokyklos vadovėlių rašymo 
konkursas. Laimėtoju pripažintas šveicarų matematikas (tuomet Ženevos mo- 
kyklos dėstytojas) Simonas Liujeras (1750-1840), parengęs du vadovėlius. 
Pirmasis, aritmetikos - teikė žinių apie keturis aritmetikos veiksmus, paprastą- 
sias ir dešimtaines trupmenas, procentus, Respublikos ir užsienio matus bei 
saikus. Antrasis, geometrijos - teikė žinių apie plokštumos figūras, paviršiaus 
ploto matavimą, skaičiaus kėlimą kvadratu, kvadratinę šaknį, kvadratų sudėtį 
ir atimtį. Žinios apie geometrinę proporciją, figūrų panašumą, logaritmų ir 
trigonometrijos pagrindų elementus buvo taikomos mokant žemės matavimo. 


VII. Matematika Vilniaus universiteto reformų ir vystymosi 
laikotarpiu 


Patyrusi politines nesėkmes, Abiejų Tautų Respublika nustojo gyvavusi, o 
1795 m. Lietuva galutinai buvo prijungta prie Rusijos imperijos. Tuo metu 
sudaryta Lietuvos edukacinė komisija ėmėsi dar kartą pertvarkyti švietimo 
sistemą. 1797 m. LDK Vyriausiąją mokyklą pervardijus Vilniaus vyriausiąja 
mokykla, ji buvo atleista nuo kitų Lietuvos mokyklų priežiūros, o oficialia 
dėstomąja kalba tapo lenkų kalba. Vis dėlto didesnių reformų nesiryžta daryti. 
Išliko Fizikos mokslų fakultetas, kuriame toliau veikė dvi matematikos kated- 
ros - Grynosios matematikos ir Taikomosios matematikos. 

XVIII a. pabaigoje - XIX a. pradžioje, keičiantis socialinėms, ekonomi- 
nėms sąlygoms Rusijoje, vėl iškilo būtinybė reformuoti švietimo sistemą. Dar 
XVIII a. kilusiose diskusijose dėl matematikos reikšmės visuomenei išryškėjo 
du požiūriai. Vienas - matematika vertinta kaip protą lavinanti priemonė, bet 
pirmenybė teikta antram požiūriui - praktiniam matematinių žinių aspektui. 
Nagrinėjamu laikotarpiu jau vis dažniau buvo laikomasi pirmojo požiūrio. 
Dėl visų minėtų pertvarkų ir pokyčių, 1803 m. Vilniaus Vyriausiajai mokyklai 

suteiktas Vilniaus imperatoriškojo universiteto vardas ir jam pavesta vado- 
vauti reformuotai Vilnaus švietimo apygardai. Matematikos mokslo padėtis 
Universitete nepakito, nors buvo įkurtas Fizikos-matematikos fakultetas. Jame 
išliko dvi paminėtos matematikos katedros, tik abiejų pavadinimai buvo pa- 
pildyti žodžiu „aukštosios“. 

Grynosios aukštosios matematikos katedrai iš pradžių (1303-1808) vado- 
vavo jau minėtas matematikos profesorius P. Norvaiša. 1808-1817 m. šios 
katedros vadovas buvo jo auklėtinis Tomas Žickis (1762-1839). Jis gimė Kup- 
riškyje, netoli Maišiagalos, 1787 m. Vilniaus universitete baigė magistro stu- 
dijas, apgynė darbą „Izaoko Niutono matematinės tezės“, tapo filosofijos dak- 
taru. Nuo 1791 m. T. Žickis LDK Vyriausiojoje mokykloje dėstė elementariąją 
matematiką. 1803 m. jis buvo išrinktas Vilniaus gubernijos mokyklų direkto- 
riumi. Tuo metu Vilniaus universiteto rektorius Janas Sniadeckis (1756-1830), 
jau spėjęs pagarsėti matematikos baruose Krokuvoje, nusprendė pakelti mate- 
matikos dėstymo lygį. Todėl 1807 m. jo iniciatyva buvo įsteigta Elementario- 
sios matematikos katedra, o T. Žickui buvo pasiūlytas ekstraordinarinio (nuo 
1809 m. - ordinarinio) profesoriaus pareigos. Iš paskaitų konspektų matyti, 
jog pradžioje jo dėstytą elementariąją matematiką sudarė algebra ir geometri- 
ja. Dėstydamas algebrą T. Žickis taip pat mokė ir begalinių eilučių bei logarit- 
mų. Siekdamas geometrijai suteikti prakti- 
nį pobūdį, šį dalyką jis dėstė atskiromis 
dalimis: longimetrija, planimetrija, solido- 
metrija ir trigonometrija. Be to, profesorius 
supažindindavo su geodeziniais prietaisais, 
topografija bei kartografija. 

Nuo 1802 m. matematikos kurse atsisa- 
kyta praktinės geometrijos, keičiant ją api- 
brėžtine ir neapibrėžtine analize. Neapib- 
rėžtinėje analizėje buvo nagrinėjama pir- 
mojo laipsnio lygties su keletu nežinomų- 
jų sprendimas, parodoma, kaip taikant „ak- 
ląją taisyklę“, surandama trys arba daugiau 
dviejų lygčių nežinomieji. 

Taipogi aiškinta, kaip iracionaliuosius 
reiškinius pertvarkyti į racionaliuosius, 
daugianarį išskaidyti dauginamaisiais. 
= T. Žickis rekomendavo studijuoti L. Oile- 
Tomas Žickis rio, D. Bernulio, J. L. Lagranžo, A. Klero 
(1762-1839) veikalus. Profesorius, dėstydamas teoriją, 

iliustravo ją pavyzdžiais, nes klausytojai, anot jo, „įvaldę tiesos ieškojimo 
metodą, kasdien gilina savo domėjimosi matematika interesą“. 

1807 m. vėl buvo atnaujintas elementariosios matematikos kursas, kurį suda- 
rė dvi dalys: pirmojoje dalyje buvo kartojamas išeitas mokyklinės matematikos 
kursas, antrojoje dalyje buvo supažindinama su aukštosios algebros, analizės ir 
analizinės geometrijos elementais. Aukštąją algebrą pradėta dėstyti nuo jungi- 
nių teorijos ir Niutono binomo, taikyto apytiksliam šaknų skaičiavimui. Lygčių 
teorija apėmė trečiojo ir ketvirtojo laipsnių lygtis, iracionaliąsias lygtis, tiesinių 
bei antrojo laipsnio lygčių sistemas. Taipogi pateikta žinių apie racionaliąsias, 
iracionaliąsias, menamąsias šaknis, simetrines funkcijas. Toliau aiškinta skaiti- 
nių lygčių sprendimas artutiniais metodais. Be to, atkreiptas dėmesys į begalines 
trupmenas ir jų naudojimą sprendžiant neapibrėžtas pirmojo laipsnio lygtis su 
dviem nežinomaisiais. Verčiant racionaliąsias trupmenas į paprastąsias, taikytas 
neapibrėžtinių koeficientų metodas. Algebros kurso pabaigoje dėstytas rodikli- 
nių, logaritminių, trigonometrinių funkcijų skleidimas eilutėmis. Maždaug nuo 
1800 m. į kursą jau įtraukiami ir tikimybių teorijos pradmenys. Analizinė geo- 
metrija buvo suvokta kaip algebros taikymo „linijoms“ mokslas. Tokia sampra- 
ta vadovaujantis dėstyta didelės apimties kurso, sudaryto iš plokštumos ir erd- 
vės geometrijų, temos: koordinačių transformacijos, tiesės lygtis, parabolės, elip- 
sės, hiperbolės lygtys, minėtų kreivių liestinės, asimptotės, taip pat mechaninės 
kreivės bei antrosios eilės paviršiai. Dar nagrinėta kreivės ir paviršiai, turintys 
dvigubą kreivumą. Be to, į kursą įtraukta trigonometrinių funkcijų mokymas, jų 
lentelių sudarymas. Elementariosios matematikos dalyko dėstymas buvo užbai- 
giamas geodezine praktika. Programa buvo išeinama per dvejus metus. Žinoma, 
kad profesorius, dėstydamas geometriją ir aritmetiką, vadovavosi Juzefo Čecho“ 
parengtais vadovėliais: Euklido „Pradmenimis“ (vertimas į lenkų k., išleistas 
Vilniuje, 1807 m.) ir „Trumpu aritmetikos kursu“ („Krotki wyklad aritmetyki“, 
1807 m.). Beje pastarosios knygos vėliau išėjo dar penki leidimai. 

Dėstant algebrą ir analizinę geometriją naudotasi rektoriaus Jano Sniadeckio 
dviejų tomų vadovėliu „Algebrinio skaičiavimo teorija“ („Rachunku algebraic- 
znego teorya“, 1733 m.). 1777 m. jis, baigęs Krokuvos universitetą, tobulinosi 
Olandijoje, Prancūzijoje, kur užmezgė ryšius su J. P. Dalamberu, P. S. Laplasu. 
Grįžęs į Krokuvos universitetą, J. Sniadeckis 1781 m. tapo matematikos ir astro- 
nomijos profesoriumi bei paskelbė nemažai algebros, analizinės geometrijos, 
geografijos bei matematikos istorijos darbų (apie M. Koperniką, J. L. Lagranžą). 
Kaip jau teigta, į Vilnių J. Sniadeckis atvyko, būdamas žinomu mokslininku. 
Lietuvoje jis parašė ir 1818 m. Vilniuje išleido „Analizinę sferinę trigonometri- 





* Juzefas Čechas (Czech, 1762-1810) - Krokuvos akademijos matematikos profesorius 
(1797), nuo 1805 m. - Volynės gimnazijos Kremenece direktorius. 

ją“ („Trygonometria kulista analityc- 
zna“). Šis vadovėlis, gvildenęs rutulio 
paviršiaus trikampių savybes, pirmiau- 
sia buvo svarbus astronomams, taip pat 
geodezijos, kartografijos specialis- 
tams. Autorius rėmėsi J. P. Dalambero, 
K. F. Gauso, A. Kanjolio, J. Nepero dar- 
bais. Vadovėlis buvo reikšmingas: 
1823 m. Leipcige jis išverstas į vokie- 
čių kalbą. Vilniuje pakartotinai (1809, 
1818 m.) buvo išleista „Geografija ar- 
ba matematinis ir fizinis Žemės apra- 
šymas“ („Jeografia, czyli opisanie ma- 
tematyczne i fizyczne Ziemi“). Mat 
tuo metu geografija laikyta taikomo- 
Janas Sniadeckis sios matematikos sritimi, nes ją dės- 
(1756-1830) tant buvo taikomi matematiniai meto- 
dai. Vadovėlyje nemažai geometrijos, 
trigonometrijos žinių, jame aiškinama, 
kaip matuojami žemėje atstumai. Vadovėlis 1817 m. Charkove buvo išverstas į 
rusų kalbą. J. Sniadeckis nusipelnė Vilniaus visuomenėje populiarindamas ma- 
tematikos mokslą. Jis viešajame Universiteto susirinkime skaitė pranešimus, per 
paskaitas dėstė matematikos, matematikos istorijos ir tikimybių teorijos daly- 
kus. Anot J. Sniadeckio, „skaičiavimas, atliktas su dėmesiu ir supratimu, leidžia 
protui greičiau suvokti reiškinio esmę“, o sąvoka „skaičiavimas“ aprėpia visus 
matematikos dalykus ir apibūdinama kaip geometriniai bei aritmetiniai mate- 
matikos veiksmai. Todėl matematinių skaičiavimų jokiu būdu negalima grįsti 
metafiziniais samprotavimais. 

1810 m. P. Norvaišą, dėsčiusį aukštąją grynąją matematiką, pakeitė jo mo- 
kinys Zacharijus Nemčevskis (1766-1820). Jis gimė Vainute, Žemaitijoje, mo- 
kėsi Kražiuose, 1788 m. baigė LDK Vyriausiąją mokyklą ir 1794 m. tapo filo- 
sofijos daktaru, o 1797 m. - aukštosios taikomosios matematikos viceprofeso- 
riumi (adjunktu), perėmęs šio dalyko dėstymą iš T. Kundzičiaus. 1802-1807 m. 
tobulinosi Prancūzijoje, kur Paryžiaus politechnikos mokykloje klausėsi 
S. D. Puasono, G. Pronio ir kt. paskaitų. Grįžęs į Vilnių, Z. Nemčevskis iki 
1820 m. skaitė aukštosios matematikos, diferencialinio ir integralinio skaičia- 
vimo, variacinio skaičiavimo bei teorinės mechanikos kursus. 1810 m. jam 
buvo suteiktas profesoriaus vardas, o 1817-1820 m. jis buvo renkamas fa- 
kulteto dekanu. Beje, jis pasižymėjo kaip talentingas literatas: būdamas Paryžiuje 


43 








POCZĄTKI 
GEOMNLTRTI 
ANALITYCYZNEY 


ZA53TOS0WA6E 
DO LINIY KNAYSVYCI T POWILRTCHKĖ 
DRLGIUUG PONEAZKŲ, 


TA42LI 


ZB RIC TY 





3 MIAVUGO WYTAMM WA IĘZYK BOLII VELELTIGAS 


Eacz24 


parašė du K. M. Bruno geografi- 
jos knygai skyrius apie Lietuvą ir 
lietuvių kalbą. Be lietuvių kalbos, 
Z. Nemčevskis mokėjo dar loty- 
nų, italų, prancūzų, lenkų kalbas 
ir buvo plačių pedagoginių inte- 
resų. Tai matyti iš jo kūrybinio 
palikimo. Rreikšmingiausi jo dar- 
bai - pranešimai, skaityti vieša- 
jame Universiteto susirinkime, ir 
straipsniai, paskelbti mokslo po- 
puliarinimo žurmale „Dziennik 
Wilenski“ (1812, 1819 m.). 

Z. Nemčevskiui rūpėjo ir me- 
todiniai matematikos dalykai. 
Profesorius, samprotaudamas 


ANTOKIEGO WYAWICZA, „Apie matematikos mokslų nau- 
dingumą“ teigė: „Matematika 
padeda mokiniui pajusti tiesos 
pažinimo jėgą. Matematika ug- 
do loginį mąstymą. Šis ugdymas 
veda prie išradimų ir atradimų. 
Matematinės tiesos nepriklauso 
nuo laiko, o taip jos laisvos nuo 
prietarų ir aistrų“. Toliau auto- 
rius pabrėžė matematikos reikš- 
mę visuomenės gyvenime ir kal- 
bėjo apie matematinių žinių tai- 
kymą navigacijoje, karyboje, op- 
tikoje, mene, architektūroje, minėjo matematikos klasikų I. Niutono, R. Dekarto, 
L. Oilerio nuopelnus, vystant moderniąją matematiką. 

Z. Nemčevskis buvo išrinktas Mokslų akademijos draugijos Paryžiuje, Im- 
peratoriškosios mokslų akademijos Turine nariu-korespondentu. Jis, sekda- 
mas prancūzų matematikos mokykla, rengė savo paskaitas ir kūrė naująją ma- 
tematikos teoriją. Profesorius matematinės analizės paskaitas skaitė pagal pran- 
cūzų matematiko S. F. Lakrua (1765-1843) dviejų dalių diferencialinio ir 
integralinio skaičiavimo vadovėlį, kuris XIX a. pirmojoje pusėje Europoje 
laikytas pavyzdiniu. Paskaitų konspekte profesorius pabrėžė, kad diferencia- 
linio skaičiavimo kurse numato aiškinti įvairių algebrinių, transcendentinių 

J. B. Bio „Analizinės geometrijos 
pradmenys“ (antras vertimas į 
lenkų k., išleista Vilniuje 1819 m.) 


funkcijų su vienu ir daugiau kintamųjų diferencijavimą, jo taikymą, ieškant 
funkcijų maksimumo ir minimumo, tiriant aukštesniųjų eilių kreivių savybes, 
o integralinio skaičiavimo kurse - nagrinėti racionaliųjų, kitų algebrinių bei 
transcendentinių funkcijų su vienu ir keletu kintamųjų integravimą. Z. Nem- 
čevskis teigė, jog dėstys diferencialines lygtis, o kursą užbaigs variaciniu skai- 
čiavimu, plačiai taikomu analizinėje mechanikoje ir dangaus mechanikoje. 

Z. Nemčevskio matematiniai tekstai išliko rankraščiuose. Tai svarbių pa- 
grindinių aukštosios matematikos vadovėlių vertimas į lenkų kalbą: J. B. Bio 
„Analizinė geometrija“ (V leidimo vertimas), L. B. Frankerio „Mechanika“ (IV 
leidimo vertimas), S. F. Lakrua „Diferencialinio ir integralinio skaičiavimo 
pradmenys“ (II leidimo vertimas). Tačiau tik pastarasis vadovėlis („Traktat 
początkowy rachunkų rozniczkowego i calkowego“) po Z. Nemčevskio mir- 
ties 1824 m. buvo Vilniuje išspausdintas. 

Sumanymą įgyvendino fakulteto dekanas Mykolas Polinskis-Pelka (1784- 
1848). Jis gimė apie Naugarduką, 1308 m. baigė Vilniaus universitetą ir įgijo 
magistro laipsnį, dėstė matematiką ir logiką Minsko ir Vilniaus gimnazijose. 1814 
m. gavo filosofijos daktaro laipsnį, o 1316 m. buvo pakviestas skaityti algebros ir 
geometrijos paskaitų ir pakeitė į pensiją išėjusį T. Žickį. 1817-1819 m. Paryžiuje 
pas S. F. Lakrua, S. D.Puasoną jis gilino matematines žinias, po to tobulinosi 
Italijoje, Šveicarijoje, Vokietijoje. 1819 m. 
grįžusiam į Vilnių M. Polinskiui, buvo su- 
teiktas taikomosios matematikos profeso- 
riaus titulas. Netrukus jis tapo Z. Nemčev- 
skio įpėdiniu ir 1821-1832 m. dėstė taiko- 
mąją matematiką. Be to, 1821-1824 m. jis 
skaitė aukštosios matematikos, o 1824- 
1832 m. - analizinės geometrijos paskaitas. 

Sekdamas Z. Nemčevskiu, profesorius 
tęsė prancūzų matematikos mokyklos tra- 
dicijas ir dėstė vadovaudamasis S. F. Lak- 
rua vadovėliu. O analizinės geometrijos 
kursas dėstytas remiantis J. B. Bio, G. Mon- 
že, A. L. Koši veikalais. Dėstant taikomąją 
matematiką, iš esmės aiškinti analizinės 
mechanikos ir aukštosios geodezijos da- 
lykai, vadovautasi L. Puanso, G. C. Pro- 
nio, J. L. Lagranžo darbais. Iš išlikusio 
Mykolas Polinskis-Pelka M. Polinskio tekstinio palikimo išsiskiria 

(1784-1848) 1816 m. išleisti vadovėliai: „Plokštumos 

trigonometrijos pradmenys“ („Początki trigonometryi plaskiej"), “Traktatas 
apie geodeziją“ („Traktat o geodezji“). Pastarasis vadovėlis laikomas pirmuo- 
ju geodezijos mokslo vadovėliu tiek Lietuvoje, tiek Lenkijoje. Lietuvos mokslo 
raidai reikšmingas profesoriaus M. Polinskio parengtas teorinės mechanikos 
paskaitų konspektas, kuriame atsispindi XIX a. mechanikos laimėjimai, dėsto- 
mos tokios temos kaip materialiosios dalelės, standžiojo kūno, standžiųjų kū- 
nų sistemos dinamika bei hidrodinamika. Rankraštiniame M. Polinskio paliki- 
me matyti savarankiško matematinio tyrimo užuomazgos. Minėtini šie jo 
straipsniai: „Apie matematikos mokslo naudą“, „Apie kūgių dalinimą“, „Apie 
matematikos veikalus“ ir kt. Visi darbai rodo, kad autorius buvo didelės erudi- 
cijos, darbštus, kūrybingas žmogus. Jis buvo Florencijos, Padujos, Lukos, Pa- 
ryžiaus, Varšuvos mokslų draugijų narys. Nuo 1836 m. M. Polinskis, išėjęs į 
pensiją, dirbo mokslo istorijos baruose ir paliko vertingų senojo Vilniaus uni- 
versiteto bibliografijos darbų. 

Reformuotame Vilniaus universitete reikšmingas faktas buvo 1804-1806 m. 
vokiečio Karolio Kristijono Langsdorfo (1757-1834) vadovavimas Taikomo- 
sios aukštosios matematikos katedrai. Būdamas taikomosios matematikos profe- 
soriumi, Vilniuje jis ne tik skaitė teorinės mechanikos, mašinų mokslo ir techno- 
logijos, bet ir algebros, sferinės trigonometrijos bei diferencialinio ir integralinio 
skaičiavimo paskaitas. Išliko jo 1804-1805 m. m. skaitytų algebros paskaitų 
konspektas, kurį studijuodamas užrašė M. Polinskis. Tai rodo, kad K. K. Langs- 
dorfo dėstytą algebros kursą sudarė tokios temos kaip pirmojo ir antrojo laipsnio 
lygtys su vienų nežinomuoju, trečiojo ir ketvirtojo laipsnio lygtys su raciona- 
liaisiais skaičiais, junginių teorija, logaritmai, diferencialinio ir integralinio skai- 
čiavimo elementai ir eilučių teorija. Nors profesorius trumpai dirbo Lietuvoje, jo 
veikla buvo produktyvi: 1806 m. išleido du veikalus, parašytus lotynų kalba. 
Pirmasis veikalas „Statikos ir standžiųjų bei skystųjų kūnų dinamikos pagrin- 
dai“ („Principia staticae et mechanicae corporum solidorum et fluidorum“") yra 
savotiška analogiško vokiško vadovėlio, išleisto Erlandene, santrauka. Antraja- 
me veikale „Technologiniai įrengimai“ („Institutiones technologicae“) kalba- 
ma apie pramonės technologijas. K. K. Langsdorfas, grįždamas į Vokietiją, kur 
dirbo Heidelbergo universtiteto lektoriumi, Vilniuje paliko gilų pėdsaką taiko- 
mosios matematikos moksle, paskleidė naujausias šio dalyko žinias Lietuvoje. 
Tai buvo vienintelis XIX a. Vilniaus universiteto matematikos profesorius, atvy- 
kęs iš užsienio: tuo metu Universitete buvo laikomasi nuomonės, jog tikslinga 
mokslo kadrus rinktis iš savo absolventų. 

1821 m. aukštosios grynosios matematikos profesoriumi išrinktas dar vienas 
P. Norvaišos mokinys Juozapas Tvardovskis (1736-1340), kuris skaitė šio dalyko 
kursą. Jis - filosofijos daktaras, dirbęs Pinsko, Minsko gubernijose mokyklų vizi- 

tatoriumi. Pirmiausia profesorius ėmėsi pertvarkyti aukštosios matematikos kursą: 
išskyrė diferencialinį ir integralinį skaičiavimą kaip atskirą dalyką, o analizinę 
geometriją paliko kaip papildomą dalyką. Jo mokslinis palikimas - matematikos 
vadovėlių recenzijos, viena iš jų - J. Sniadeckio „Sferinės trigonometrijos“ recen- 
zija. 1823 m. J. Tvardovskis buvo išrinktas universiteto rektoriumi, o jo dėstytas 
kursas perduotas magistrui, tapusiam adjunktu, An/anui Virvičiui (1791-1865). 
A. Virvičius gimė Vilniaus apylinkėse, baigė Vilniaus universitetą ir 1811 m. gavo 
filosofijos daktaro laipsnį. Nuo 1817 m. laikydamasis T. Žickio programos dėstė 
įvairius aukštosios matematikos kursus - algebrą, eilutes, diferencialinio ir inte- 
gralinio skaičiavimo pradmenis ir kt. 1819-1821 m. dėstė sferinę trigonometriją 
pagal J. Sniadeckio, J. Dalambero, J. B. Bio, J. Nepero veikalus. Nuo 1824 m. dirbo 
algebros, diferencialinio ir integralinio skaičiavimo dėstytoju. Algebros kursą jis 
skaitė remdamasis J. Sniadeckiu, L. P. Burdonu, o diferencialinį ir integralinį skai- 
čiavimą - vadovaudamasis S. F. Lakrua, J. L. Lagranžu. 1826 m. A. Virvičius buvo 
išrinktas grynosios matematikos profesoriumi. Jis lenkų kalba parašė algebros va- 
dovėlius, skirtus gimnazijoms: „Algebros pradmenys gimnazijų I klasei“ (išleista 
Vilniuje 1826 m.), „Algebros uždavinynas gimnazijų I klasei“, „Algebros pradme- 
nys gimnazijų II klasei“ ir „Algebros uždavinynas gimnazijų II klasei" (visi trys 
vadovėliai išleisti Vilniuje 1828 m.). Be to, A. Virvičius parengė ir geometrijos 
vadovėlius skirtus įvairioms mokykloms (taip pat lenkų kalba): „Geometrijos prad- 
menys apskrities mokyklų I klasei“, „Geometrijos pradmenys apskrities mokyklų 
II klasei“, „Geometrijos pradmenys apskrities mokyklų III klasei“ (visi trys išleisti 
1825 m. Vilniuje), „Geometrijos pradmenys apskrities mokyklų IV klasei“ (išleista 
1829 m. Vilniuje), „Analizinės geometrijos pradmenys gimnazijų II klasei“ (išleis- 
ta 1825 m. Vilniuje), „Analizinės geometrijos pradmenys gimnazijų III klasei“ 
(išleista 1826 m. Vilniuje). Lietuvos matematikos mokslo raidai buvo reikšmingas 
A. Virvičius išverstas į lenkų kalbą ir 1819 m. išleistas modernus vadovėlis „Ana- 
lizinės geometrijos pradmenys“ („Począatki geometryi analityczney“). Tai antrasis 
bandymas, nes, kaip žinoma, prancūzų matematiko J. B. Bio (1774-1826) leidinį 
jau buvo vertęs Z. Nemčevskis. 

Žymus matematinio švietimo veikėjas nagrinėjamu laikotarpiu buvo kitas 
Vilniaus universiteto auklėtinis Antanas Kaminskas (1797-1885). Jis buvo 
filaretų jaunimo organizacijos vadovas (etmonas). Parašė ir išleido aritmetikos 
vadovėlius mokykloms: „Sveikųjų ir trupmeninių skaičių aritmetika“ („Aryt- 
metykę liczb calych i ulamkowych“, išleista Vilniuje (I d. 1826 m. ir 1827 m. 
II d.)). Pirmojoje dalyje pateikiamos aritmetikos taisyklės, o antrojoje aiškina- 
mas praktinis jų taikymas. Be to, 1827 m. A. Kaminskas parašė „Aritmetikos 
lenteles“ („Tablice arytmetyczne“), kurios ir liko rankraštyje. Vėliau (XIX a. 
antrojoje pusėje) jis vėl grįžo prie matematikos raštų. 

Su matematikos mokslu Vilniaus universitete sietina garsios XIX a. asmeny- 
bės - /eno Domeikos (1801-1889) - mokslinės veiklos pradžia. Jis gimė apie 
Nesvyžių, 1822 m. baigė Vilniaus universitetą, rengė matematikos magistro darbą 
„Kaip iki tol komentuota diferencialinio skaičiavimo pagrindai ir kaip reikia juos 
komentuoti dabartiniu mokslo lygiu“ („Jak dotąd thumaczono zasady rachunku 
roznickowego i jak w dzisiejįszym stanie nauki naležy je tlumaczyc“). Įdomumo 
dėlei galima paminėti, kad praslinkus bemaž šimtmečiui 1921 m. lenkų matemati- 
kos istoriko S. R. Dikšteino rūpesčiu šis darbas išspausdintas. Tolesnis I. Domeikos 
gyvenimas buvo susijęs su geologija. Po 1831 m. sukilimo jis pasitraukė į Prancū- 
ziją, o iš ten 1838 m. - į Čilę, kur daug nuveikė tos šalies mokslo ir kultūros labui. 

Kalbant apie Lietuvos matematinės minties apraiškas XIX a. 3-iajame de- 
šimtmetyje būtina paminėti /po/ito Rumbovičiaus (1798-1838) veiklą. Jis gi- 
mė Lietuvoje, 1817 m. baigė Universitetą ir įgijo magistro laipsnį, ėjo vicepro- 
fesoriaus (adjunkto) pareigas, o 1823 m. buvo išrinktas braižomosios geomet- 
rijos profesoriumi, 1828 m. tobulinosi Peterburge, Maskvoje. Iki tol Vilniaus 
universitete braižomosios geometrijos, grafikos pradmenys buvo dėstomi skai- 
tant architektūros kursą. Tačiau siekiant susieti teoriją ir pratiką bei rengti 
inžinerinės praktikos specialistus į Universitetą buvo pakviestas I. Rumbovi- 
čius. Jam buvo pavesta parengti atskirą braižomosios geometrijos programą. 
Kursą sudarė šios dalys: teorinė, taikymas in- 
žinerinėje praktikoje ir praktinė. Orientuotasi 
į pripažintus prancūzų autorių G. Monžė, J. 
Hašeto ir kt. darbus. Netrukus I. Rumbovičius 
įgyvendino savo sumanymą - parašė braižo- 
mosios geometrijos vadovėlį. Tačiau 1829 m. 
pasirodžiusioje „Braižomojoje geometrijoje“ 
(„Geometrya wykrešlna“) buvo tik įvadas ir 
pirmas skyrius. Įvade autorius aprašė braižo- 
mosios geometrijos dalyką, pateikė geometri- 
jos uždavinių sprendimą, naudojant ortogo- 
nalias projekcijas. Toliau jis aiškino taško, tie- 
sės ir plokštumos braižymą ortogonaliose 
plokštumose, paviršių projektavimą, kalbėjo 
apie perspektyvą, paveikslo projekciją, šešė- 
lių ir apšvietimo vaizdavimą bei pateikė įvai- 
rių inžinerinio pobūdžio priedų. I. Rumbovi- 
čius dar parengė penkis knygos tęsinio sky- 
Ipolitas Rumbovičius rius, kurie taip ir liko neišspausdinti. Be to, 

(1798-1838) per nevisą darbo Universitete dešimtmetį 

I. Rumbovičius pasižymėjo kaip mokyklinio braižybos vadovėlio („„Początki 
linearnego rysunku..“, 1827 m.) autorius bei mokslo populiarintojas, reiškęsis 
žurnale „Dziennik Wilenski“ (1821 ir 1822 m.). Uždarius Vilniaus universitetą 
jis išvyko į Baltstogę ir ten dirbo architektu. 

M. Polinskio geodezijos, kaip taikomosios matematikos, darbus tęsė Anta- 
nas Sahinas (1798-1842). Jis gimė Lietuvoje. 1816 m. baigė Vilniaus universi- 
tetą, dirbo J. Sniadeckio asistentu, 1821-1823 m. dėstė astronomiją, o 1826 m. 
buvo išrinktas geodezijos profesoriumi. Aktyviai veikdamas mokslo baruose, 
A. Šahinas parengė ir 1829 m. išleido du geodezijos vadovėlius: „Aukštoji ge0- 
dezija“ („Jeodezya wyzsza“) bei „Matavimas ir niveliavimas“ („Miernictwo i 
rownowazenie“). Pirmajam vadovėliui būdingas griežtumas, nes autorius rėmėsi 
prancūzų mokslininkų darbuose pateiktais diferencialinio skaičiavimo, eilučių 
teorijų pradmenimis. Antrajam vadovėliui būdingas originalumas, nors jį rašy- 
damas autorius tik šiek tiek vadovavosi L. Piuisano darbu. Tačiau perspektyvią 
A. Šahino veiklą nutraukė 4-ojo dešimtmečio pradžios įvykiai ir 1834 m. jis 
išvyko į Charkovą, kur tapo astronomijos profesoriumi. 

Bene ryškiausiu meteoru, suspindėjusiu senojo Vilniaus universiteto mate- 
matikos mokslo padangėje, laikomas Zigmantas Revkovskis (1807-1893). Jis 
gimė Vilniuje, 1827 m. baigė Vilniaus universitetą. 1828 m. išvyko į Peterburgą 
tobulinti matematikos žinių, o po to dėstė Vilniaus gimnazijoje, Vilniaus moky- 
tojų seminarijoje. Jis parašė mokslinį magistro darbą „Kokie iki šiol žinomi 
aiškinimo ir išvedimo aukštojo skaičiavimo būdai“ („Jakie się sposoby dotąd 
znane tlumaczenie i wyprawadzienia rachunku wyszego“). Tai diferencialinio ir 
integralinio skaičiavimo būdus apibendinantis traktatas, kuris, Z. Žemaičio duo- 
menimis, 1829 m. buvo išleistas atskiru leidiniu. Kada Z. Revkovskis pradėjo 
domėtis tikimybių teorija, matyti iš geodezinių darbų, atliktų 1827 m. ekspedi- 
cijoje, užrašų. Jau 1829 m. jaunajam absolventui buvo pavesta skaityti fakulta- 
tyvinį tikimybių teorijos kursą, o 1830-1831 m. jam buvo pasiūlyta tikimybių 
teorijos profesoriaus vieta. Tuo metu jis parašė tikimybių teorijos programą, 
kurią recenzuoti prašyta Peterburgo mokslų akademijos. M. Ostrogradskio, ver- 
tinusio programą, požiūris į tikimybių teorijos dėstymo metodiką buvo šiek tiek 
kitoks, bet jis rekomendavo autoriui laisvai dėstyti mintis. Z. Revkovskis suda- 
rydamas tikimybių teorijos programą rėmėsi P. S. Laplaso, A. Muavro, J. ir D. Ber- 
nulių, J. A. N. Kondorsė, S. F. Lakrua darbais. 

Perspektyvaus matematiko veiklą nutraukė 1831 m. sukilimas, nubloškęs jį į 
karinę tarnybą Kaukaze. Tarnaudamas caro kariuomenėje Z. Revkovskis įgijo 
karininko laipsnį. Tačiau profesorius nepamiršo tikrojo pašaukimo ir toliau gilino 
matematikos žinias. Daugiau nei dvidešimt metų jis nagrinėjo pramonės matema- 
tinį modeliavimą ir Kazanėje paskelbė septynis darbus šia tema. Pirmasis darbas - 

„Analizės taikymas, apibrėžiant administracijos įtakojimą statybos ir gamybos 
darbų vertei“ („IlpuMenenne aHnajmM3a K ONPE/IEJ1EHHIO BJIMAHHA A/ĮMHHKCTPAI (HK 
Ha CTOHMOCTB CTPOHTEJIbHBIX H 3ABO/ĮCKHX paGoT“) - buvo išspausdintas 1866 
m. leidinyje „Hr>kenepHbri >kypHaJ“, o paskutinysis darbas 1888 m. - tame 
pačiame žurnale, o Vilniuje pakartotinai išleistas atskira knyga „Darbų plačiąja šio 
žodžio reikšme analizinė teorija“ (,„AHaJjmTHu4ecKag TeOpHA pa6oT Bo061e“). Z. 
Revkovskis, atlikdamas tyrimus, matematikos metodus bandė taikyti ekonominio 
gyvenimo reiškiniams, pvz., bet kokią gamybinę veiklą grindė matematinės anali- 
zės teorija ir kūrė matematinį jos modelį. Jis, turėdamas omenyje gamybos veiks- 
nius sukūrė formules, nusakančias atliekamo darbo laiką ir vertę, po to sudarė kelių 
kintamųjų funkciją ir ieškojo minimumo, t. y. bandė išsiaiškinti sąlygas, kurioms 
esant laikas ir vertė turės mažiausias reikšmes. Tai buvo įdomūs visoje Rusijos 
imperijoje paskelbti bandymai matematizuoti įvairius pramonės procesus, finansi- 
nę veiklą, administracinį valdymą. Pagrindiniai šios teorijos teiginiai buvo iš- 
spausdinti Vilniuje 1887 m. profesoriaus Z. Revkovskio veikale „Analizinės eko- 
nomijos pradmenys“ („Poczatki ekonomii analitycznej“). Gyvenimo saulėlydį Z. 
Revkovskis sutiko Vilniuje, į kurį sugrįžo 1882 m. Nors paskutinieji jo darbai 
tiesiogiai nesusiję su Vilniaus universitetu, tačiau jiems priskirtina neabejotina 
reikšmė Lietuvos mokslo istorijoje. 

Taigi, galima teigti, kad matematikos, kaip ir kitų tiksliųjų mokslų lygis, 
Vilniaus universitete neatsiliko nuo Europos, nes jo mokslo personalas dirbo 
kūrybingai: rengė metodiškai pagrįstus matematikos studijoms būtinus vado- 
vėlius, kuriuose buvo cituojami naujausi pasaulio matematikų darbai. Be to, 
Universiteto matematikai skelbė savo darbus, kuriuose atsispindi jų mokslinės 
veiklos užuomazgos. Vilniaus universitete buvo rengiami kvalifikuoti mate- 
matikos specialistai, gabiausieji iš jų papildė Universiteto profesorių gretas. 
Kiti dirbo švietėjišką darbą, t. y. mokyklose. Universiteto matematikos dalykų 
dėstymo lygis nebuvo žemesnis nei kitų Europos universitetų. Didelę įtaką 
matematikos mokymui, kaip jau minėta, turėjo anglų, prancūzų aukštosios 
mokyklos. Pasak Z. Žemaičio, perfrazuojant imperatoriaus Napaleono ir uni- 
versiteto chemiko A. Sniadeckio 1812 m. pokalbį, galima būtų tikėtis, jog jų 
amžininkas matematikas P. Norvaiša, apibūdindamas matematikos dėstymą 
Vilniuje, atsakytų: „Ta pati, kuri ir Paryžiuje“. 

Lietuvos matematikos mokslo plėtojimasis, ypač suaktyvėjęs XIX a. pir- 
mojoje pusėje, buvo prievarta sustabdytas. Įsiliepsnojęs 1830-1831 m. sukili- 
mas Lietuvoje ir Lenkijoje bei palankus Vilniaus universiteto požiūris į jį kėlė 
nerimą Rusijos carui Nikolajui I. Todėl jis ėmėsi represijų: 1832 m. pasirašė 
aktą, kuriuo remiantis buvo uždarytas Vilniaus universitetas, daugiau nei 250 
metų buvęs mokslų, tarp jų ir matematikos, židiniu Lietuvoje. 

VIII. Matematikos mokslo gijos, uždarius Vilniaus universitetą 


XIX a. pirmoje pusėje Lietuvos matematikos mokslo lygis tampa panašus į 
šiuolaikinės matematikos mokslo lygį. Tačiau po prievartinio Vilniaus uni- 
versiteto uždarymo daugelis matematikos profesorių išėjo į pensiją ar buvo 
nublokšti kitur, o gabūs matematikos absolventai papildė kitų Rusijos imperi- 
jos ar užsienio aukštųjų mokyklų mokslo personalo gretas. Ilgainiui jie tapo 
matematikos profesoriais: M. Kado - Peterburgo technologijos institute, V. An- 
kudavičius - Peterburgo kalnakasybos institute (vėliau - universitete), S. Vi- 
ževskis - Kijevo universitete, K. Šeleikovskis - Peterburgo universitete, J. Gre- 
čina - Kijevo (vėliau - Charkovo) universitete, M. Jastžemskis - Peteburgo 
susisiekimo institute, J. Martinovskis - Lježo (Belgija) universitete ir t. t. 

Vilniuje teliko vienintelė įstaiga, menanti senojo Vilniaus universiteto 
šlovę. Tai Astronomijos observatorija, kuri perėjo Rusijos mokslų akademijos 
žinion. Joje ypač reiškėsi gabus astronomas Matvejus Gusevas (1826-1366), 
dirbęs Vilniuje nuo 1853 m. Jis ne tik tyrinėjo Lietuvos kultūrinį palikimą, bet 
ir dirbo matematikos plačiąja prasme baruose. M. Gusevas redagavo 1861- 
1863 m. leistą pirmąjį Rusijos imperijoje žurnalą „Matematikos mokslų žiny- 
nas“ („BecTHuK MATeMATHYMECKHX Hayk“). Šis leidinys buvo skirtas visų mokslų 
atstovams, kurie taikė matematikos metodus. Todėl įvairiuose žurnalo nume- 
riuose buvo ne tik grynosios matematikos, bet ir fizikos, astronomijos, mecha- 
nikos, geodezijos, fizinės geografijos mokslininkų straipsnių. 

Matematikos tekstai, sudarę didesnę žurnalo dalį, ne visi buvo originalūs. 
Dažnai juose buvo gvildenami nauji matematikos uždavinių sprendimo bū- 
dai. Pasigendama straipsnių svarbiais matematikos mokslo klausimais, kurie 
aprėptų geometriją, tikimybių teoriją ar kitas, tuo metu aktualiomis tampan- 
čias, šio mokslo sritis. 

Viena vertus, šis žurnalas - žinių šaltinis, skleidžiantis jau išvardytų moks- 
lų naujoves, skatinantis šios srities Rytų ir Vakarų kraštų mokslininkus ben- 
dradarbiauti. Kita vertus, žurnale atsispindi Vilniaus, vadinasi, ir Lietuvos, 
mokslo visuomenės interesai. 

Kaip minėta, nuo XVIII ir XIX a. sandūros Vilniaus universitetas, tapęs 
vadovavimo Lietuvos švietimo provincijos mokykloms centru, be administra- 
vimo reikalų, rūpinosi vadovėlių rengimu ir leidyba. Universiteto taryba svars- 
tydavo mokymo priemonių, kurios būdavo verčiamos iš svetimų kalbų arba 
kurias parašyti būdavo prašomi savi dėstytojai, klausimus. XIX a. pirmojoje 
pusėje Lietuvos švietimo apygardos vidurinėse mokyklose padidėjo matema- 
tikos dalyko apimtis ir, pasak Meilės Lukšienės, savaitinių matematikos pa- 
mokų skaičius jau svyravo nuo 23 iki 30. Nuo 1803 m. imta reikalauti, kad 


mokyklose būtų steigiami atskirų dalykų, tarp jų ir matematikos, kabinetai. 

Tai padėjo plėtoti visapusiškesnį matematinį švietimą. 

XIX a. pirmojoje pusėje bandyta išleisti aritmetikos vadovėlį lietuvių kalba, 
skirtą pradinėms mokykloms. Jį parengė Jeronimas Stanevičius. Tačiau Univer- 
siteto cenzūra, motyvuodama tuo, kad kaimiečiams tikslingiau mokytis šio da- 
lyko lenkų kalba, vadovėlio leidimą atmetė. Todėl aritmetikos pradmenys lietu- 
vių kalba, t. y. lietuviškai surašyti skaitmenys, buvo tik kai kuriuose elemento- 
riuose, pradėtuose leisti XVIII a. pabaigoje. Atskiro lietuviško aritmetikos vado- 
vėlio Lietuvoje nebuvo iki XIX a. vidurio. Tik 1858 m. jį parengė M. P. Marcins- 
kis. Tačiau pirmasis lietuviškas aritmetikos vadovėlis „Užduotinas, tai ira Ran- 
kius Uždavinių Aritmetikos arba Rakundos mokslo“ buvo išspausdintas tiktai 
1885 m. Tilžėje. Taip Lietuvoje prasidėjo naujas lietuviškas matematinio švieti- 
mo raštu, matematikos mokslo terminų kūrimo laikotarpis. 

Kita vertus, uždarius Vilniaus universitetą, Lietuvos šviesuomenė nesilio- 

1 PRIEDAS 


VILNIAUS KOLEGIJA-VILNIAUS UNIVERSITETAS. 
MATEMATIKOS KATEDROS 1570 M. 1579-1832 M. 





1570 M. COLLEGIUM VILNENSIS 
VILNIAUS KOLEGIJA 





1574 M. MATEMATIKOS KATEDRA 





1579 M. ACADEMIA ET UNIVERSITAS VILNENSIS 
VILNIAUS AKADEMIJA-UNIVERSITETAS 
FILOSOFIJOS FAKULTETAS 
MATEMATIKOS KATEDRA 





1773 M. EDUKACINĖ KOMISIJA 


1781 M. SCHOLA PRINCEPS MAGNI DUCATUS LITHUANIAE 
LIETUVOS DIDZIOSIOS KUNIGAIKSTYSTES VYRIAUSIOJI 
MOKYKLA 





1782 M. FIZIKOS KOLEGIJA 
AUKSTOSIOS MATEMATIKOS KATEDRA 
TAIKOMOSIOS MATEMATIKOS KATEDRA 





1797 M. TJIABHAA BHJIEHCKAA NMIKOJIA 
(GLOWNA SZKOLA WILENSKA) 
VILNIAUS VYRIAUSIOJI MOKYKLA 
FIZIKOS FAKULTETAS 

GRYNOSIOS MATEMATIKOS KATEDRA 
TAIKOMOSIOS MATEMATIKOS KATEDRA 





1803 M. BHJIEKHCKHUK HMIIEPATOPCKHH YHHBEPCHTET 
(WILENSKI IMPERATORSKI UNIWERSYTET) 

VILNIAUS IMPERATORIŠKASIS UNIVERSITETAS 
FIZIKOS-MATEMATIKOS FAKULTETAS 

AUKŠTOSIOS GRYNOSIOS MATEMATIKOS KATEDRA 
AUKŠTOSIOS TAIKOMOSIOS MATEMATIKOS KATEDRA 





1807 M. ELEMENTARIOSIOS MATEMATIKOS KATEDRA (IKI 1816 M.) 





1820 M. AUKŠTOSIOS GEODEZIJOS PROFESORIAUS VIETA 
1823 M. BRAIŽOMOSIOS GEOMETRIJOS PROFESORIAUS VIETA 





1824 M. ANALIZINĖS GEOMETRIJOS PROFESORIAUS VIETA 





1829 M. TIKIMYBIŲ TEORIJOS PROFESORIAUS VIETA 








1832 M. CARO NIKOLAJAUS I ĮSAKYMU UNIVERSITETAS UŽDARYTAS 

2 PRIEDAS 


MATEMATIKOS DALYKAI IR JŲ DĖSTYTOJAI 


1570-1832 M. 


Vilniaus kolegija (Collegium Vilnensis) 1570-1579 m. 


Dalyko pavadinimas 


Dėstytojas 
(matematikos profesorius) 


Laikotarpis 
(metai) 





Matematika 


Arnold Bennius 


1570-1571 





Stanislaw Warszevski 


1570 





Albert Theoboltius 


1572-1573 





Leonard Cracerus 


1574-1575 





Jacobus Bosgravius 


1576-1577 











Jacobus Wujek 





1578-1579 


Vilniaus universitetas-akademija (Academia et universitas 





Vilnensis) 1579-1773 m. 





















































Dalyko pavadinimas Dėstytojas Laikotarpis 
(matematikos profesorius) (metai) 
Matematika Jocobus Bosgravius 1579-1582 
Hadrian Jung 1585-1586 
Kasper Peętrowski 1591-1592 
Michael Salpa 1595-1600 
> -1606 
Bartholomeus Thomaszewicz -1604 
Laurentius Boyer -1609 
Jacobus Markwart 1617-1618 
Simon Berent 1620-1621 
Pawel Golębecius 1626-1627 
Joannes Kirstein 1629-1630 
Oswald Kriūger 1632-1633 
Ž 1636-1637 
i 1638-1639 
2 1642-1643 
bi 1644-1647 
r 1652-1653 

Dalyko pavadinimas Dėstytojas Laikotarpis 
(matematikos profesorius) (metai) 

Matematika Valentinus Skowid 1639-1642 

Nikolaus Heckier 1643-1644 

Pawel Laskowski 1647-1650 

Iš 1653-1654 

Ei 1663-1664 

Valentinus Skowid 1665-1667 

Iš 1670-1671 

= 1675-1677 

Joanes Bruns 1668-1669 

Michael Dąbrowski 1672-1673 

Albertus Tylkowki 1673-1675 

Stephanus Wysocki 1677-1679 

= 1680-1684 

Johanes Kochanski 1679-1680 

Georg Berent 1684-1686 

a 1691-1693 

Joannes Marguart 1686-1687 

Conrad Terpilowski 1687-1688 

Josephus Rymgaylo 1688-1691 

Stephanus Korniey 1693-1696 

Alexander Sokolski 1696-1699 

ij 1701-1702 

2 1703-1704 

Jocobus Bartsch 1699-1701 

bk 1702-1703 

“ 1707-1710 

Stanislaus Witakowski 1704-1705 

Joannes Narbutowicz 1705-1707 

i 1711-1712 

Alexander Kulesza 1711-1720 

Mathias Karwacki 1720-1731 

Georg FursewiczZ 1731-1733 

Martinus Bystrzycki 1733-1737 

= 1750-1751 

Nikolaus Sienienski 1737-1738 

Kazimierz Schultz 1739-1743 

Krzysztof Rzepnicki 1743-1748 
prof. geom. Stanislaus -1745 

Jurewicz 

Kazimierz Holowka 1749-1750 

Josephus Pažowski 1751-1752 

Tomasz Žebrowski 1752-1758 

Dalyko pavadinimas 


Dėstytojas 
(matematikos profesorius) 


Laikotarpis 
(metai) 





Matematika 


Soc. prof. math. Bened. 
Dobszewicz 


1754-1757 





Jocubus NakcyanowiczZ 


1758-1762 





Joannes Rossignol 


1761-1763 





Joannes Benislawski 


1763-1764 





Adomus Dauksza 


1764 





Casimerus Naruszewicz 


1764-1767 





Martinus Poczobut 


1764 





Ludovicus Roszkowski 


1767-1768 





Franciscus Narwoysz 


1767-1770 





“ 


1773-1775 





Thaddeus Szystowski 


1768-1769 





Lietuvos Didžiosios Kunigaikštystės (nuo 1797 m. - Vilniaus) 





Andreas Strzecki 





1770-1772 





Vyriausioji mokykla (Schola Princeps Magni Ducatus 
Lithuaniae (Vilnensis) 1781-1797-1803 m. 


Dalyko pavadinimas 


Aukštoji matematika 


Dėstytojas 
(matematikos profesorius) 
Pranciškus Norvaiša 


Laikotarpis 
(metai) 
1783-1803 





Elementarioji 


matematika 


Taikomoji matematika 


Pastaba. Lentelės sudarytos remiantis E. Gečiausko, Z. Žemaičio, 


Tadas Kundzičius 
Mikalojus Tomaševskis 
Tomas Žickis 
Tadas Kundzičius 
Zacharijus Nemčevskis 


B. Chmielevskio mokslo darbų duomenimis. 

1777-1785 
1785-1791 
1791-1803 
1799-1802 
1799-1802 





Vilniaus imperatoriškasis universitetas (BunenckuHū 
HMIIepaTOpcKHH yHuBepcuTeT) 1803-1832 m. 


(metai) 
| “|| | Prof. Zacharijus Nemčevskis | 1810-1820 | 
|| “0 | || Prof. Mykolas Polinskis | 1821-1832 | 
||| * || ||| Prof. Antanas Šahinas | 1824-1832 | 





Pastaba. Lentelė sudaryta remiantis N. Bespamiatnycho, E. Gečiausko, 
Z. Žemaičio, J. Dianni, A. Wachulkos mokslo darbų duomenimis. 

